Asepalveluksessa olevat nuoret pelkäävät koronan leviämistä varuskunnissa - MTVuutiset.fi\nVarusmiehet avautuvat koronan kehnosta torjumisesta armeijassa – aterioita altistuneiden kanssa, samat vessat, soppakauhoja ei puhdisteta\nNäin koronan leviämistä torjutaan Puolustusvoimissa.\nJulkaistu 17.03.2021 05:48\nAsepalveluksessa olevat nuoret ovat huolissaan koronan leviämisestä varuskunnissa. Vaikka esimerkiksi Varusmiesliiton mukaan koronatilanne on onnistuttu hoitamaan Puolustusvoimissa valtaosin hyvin, osassa yksiköistä toiminnassa on parantamisen varaa.\nVarusmiehet kertovat huolestuttavia yksityiskohtia koronan hoidosta osassa Suomen varuskunnista.\nMTV Uutisten tietojen mukaan koronalle altistuneita on joissain prikaateissa esimerkiksi ohjattu syömään samoihin ruokaloihin terveiden kanssa.\nToisaalta syömään on pitänyt "niskuroimatta"mennä, vaikka tartunta olisi pelottanut. Alikersantti on suuttunut siitä, että alokas on pyytänyt kauhojen desinfiointia ruokalassa.\nKoronavirusta mahdollisesti kantaville ei varusmiesten viestien mukaan ole järjestetty myöskään erillisiä wc-tiloja. Kaikkia altistuneita ei ole varusmiesten mukaan testattu, "kska heitä on niin paljon".\nLisäksi alokkaille on kerrottu, että he eivät pääse koronan takia lomille välttämättä lainkaan ennen toukokuuta.\nNuoria on heidän itsensä mukaan myös painostettu olemaan hiljaa epäkohdista. Monet eivät olekaan uskaltaneet kertoa asiasta eteenpäin, ettei heille koituisi ikävyyksiä varuskunnassa.\nKorona on armeijassa varusmiesten mielessä erilaisista varotoimista huolimatta.\n"Yksi karanteeniyksikkö söi pakkiruokaa, toinen aterioi muonituskeskuksessa"\nVarusmiesliiton puheenjohtajan Atte Grönroosin korviin viestit kuulostavat tutuilta. Hänen mukaansa Puolustusvoimissa on tehty koronan hillitsemiseksi yleensä ottaen erittäin hyvää työtä, mutta epäkohtiakin on.\n– Esimerkiksi Säkylässä Porin prikaatissa yksi karanteeniin laitettu yksikkö söi (saamamme tiedon mukaan) pakkiruokaa, kunnes joukkueen karanteeni loppui, kun taas toinen yksikkö jatkoi normaalia elämää muonituskeskusruokailulla, vaikka komppanian sisällä oli tartunta. Käytännöt eivät siis aina ole johdonmukaisia, Grönroos kertoo.\n– Ohjeet saattavat olla hyvinkin tarkat ja yksityiskohtaiset, mutta niihin on ehkä reagoitu hitaasti ja käytännön toimet ovat vaihdelleet yksikkökohtaisesti. Ja mitä järkeä siinä sitten on, että toisaalla noudatetaan tiukkoja sääntöjä mutta toisaalla lipsutaan, Grönroos kysyy.\nLue myös: Korona ryöpsähti Porin prikaatissa: Tällä viikolla ainakin 15 tartuntaa, karanteenissa yli 100, lomat siirtyvät\nLomien menettäminen ongelma\nGrönroos pitää ongelmana myös sitä, että varusmies menettää lomansa, jos hän kertoo mahdollisista koronan oireista. Samalla loma voi palaa kokonaiselta komppanialliselta miehiä ja naisia.\n– Jos varusmies ilmoittaa oireistaan, kun hän on juuri lähdössä lomille, käytännössä koko lähipiirissä oleva porukka, jopa koko joukkueellinen tai komppaniallinen väkeä, joutuu karanteeniin, ja kaikkien lomat palavat. Se voi johtaa siihen, että oireita pantataan ja yritetään näyttää terveeltä. Pahimmillaan sieltä lähdetään altistuneina tai taudin kantajina liikkeelle.\nGrönroos ei syytä varusmiehiä, vaan järjestelyä.\n– On ihan kauhea tilanne, että ihmiset ovat olleet siellä vaikkapa yli kuukauden, ja yhden oireista riippuu se, pääseekö porukasta lomalle kukaan.\nKetään ei pidä uhkailla puhumisesta\nGrönroos tähdentää myös sitä, että varusmiesten on voitava kertoa palvelukseen liittyvistä epäkohdista vapaasti ilman pelkoa siitä, että he joutuvat siitä vaikeuksiin palveluspaikassaan.\n– Etenkin jos ihmisiä on asetettu vaaraan altistua koronalle, siitä on jopa velvollisuus kertoa eteenpäin. Ketään ei sellaisessa tilanteessa pitäisi uhkailla millään seuraamuksilla, Grönroos toteaa.\n– Ymmärrän, että myös varusmiesjohtajien pinna on varmasti kireällä, mutta suuttuminen yleisistä varotoimista muistuttamisesta on liikaa. Ruokahuollossa tulee muistaa tehokas hygienia ja ottimien desinfiointi, ja tästä muistuttaminen on vain positiivinen asia.\nKuvassa varusmiehiä jonottamassa bajamajaan Loviisassa Uudenmaan sulkupaikalla viime keväänä.\n"Sairaat, altistuneet ja terveet syövät aina erillään"\nPorin prikaatin esikuntapäällikkö, everstiluutnantti Ari-Pekka Väänänen kiistää Porin prikaatin puolesta väitteet siitä, terveet varusmiehet joutuisivat syömään samoissa tiloissa koronalle altistuneiden kanssa.\nVäänäsen mukaan sairaat, hengitystieinfektio-oireiset, altistuneet ja terveet syövät aina erillään.\n– Ruokalassa valmistettu ruoka toimitetaan hengitystieinfektio-oireisille, tartunnalle altistuneille ja koronapositiivisen testituloksen saaneille lämpöastioissa yksiköihin, eli kasarmeihin, tai erillisiin lepo-osastoihin. Kaikille heille tilataan ateria, eikä mitään valmisteta turhaan biojätteeseen heitettäväksi, Väänänen selvittää sähköpostilla.\n– Varuskuntaravintolassa taas ruokaillaan porrastettuna osastoittain, ja jakovälineet vaihdetaan osastojen vaihtuessa.\nErillisiin vessoihin ei ole mahdollisuutta\nVäänänen kertoo, että eri ryhmille ei ole Porissa mahdollista järjestää täysin omia wc-tiloja.\n– Lepo-osastoilla on erilliset wc-tilat, mutta kiinteiden tilojen ja suihku-wc-konttien määrä on rajallinen. Tilapäiskäytössä on niin sanottuja bajamajoja.\nVäänänen kertoo myös, että kaikki altistuneet testataan.\n– Myös oireettomat testataan, osa useampaan kertaan, Väänänen toteaa.\nVapaajakso taas alkaa Porin prikaatissa Väänäsen mukaan suunnitellusti ja varusmiehille ennakolta ilmoitetun aikataulun mukaisesti, paitsi jos varusmies on määrätty karanteeniin tartunnan tai altistumisen vuoksi.\nKoronapandemia on Varusmiesliiton mukaan aiheuttanut kestämätöntä kuormitusta varusmiesten palvelukseen. Varusmiesliitto vaatii tuoreessa kannanotossaan, että varusmiehet rokotetaan mahdollisimman pian terveydenhuollon henkilöstön ja riskiryhmien jälkeen.\n– Palvelus pandemia-aikana on jo itsessään äärimmäisen kuormittavaa varusmiehille. Pelko tartunnasta, tartuntojen levittämisestä tahattomasti ja satojen ihmisten karanteenista on läsnä joka päivä varusmiesten elämässä, Varusmiesliiton varapuheenjohtaja Iina Palonen toteaa.\n– Mahdollisuus saada rokote mahdollisimman pian on pieni vastapalvelus siitä, mistä varusmiehet ovat joutuneet tinkimään varusmiespalveluksen aikana. Kysymys on myös kansallisesta turvallisuudesta.\nLiiton mukaan varusmiehet ovat velvoitettuja olemaan kasarmeilla ilman mahdollisuutta turvaväleihin ja tehokkaaseen virukselta suojautumiseen. Varusmiehiä on myös jouduttu asettamaan karanteeneihin suurissa määrin.\nVarusmiesliitto kertoo saaneensa yhteydenottoja, joiden mukaan pelko tartunnasta vaikeuttaa päivittäin satojen varusmiesten palvelusta. Liitto on huolissaan siitä, että koronaviruksen aiheuttama tauti voi aiheuttaa vaarallisia ja pitkittyneitä oireita myös varusmiespalvelusta suorittaville nuorille.\nLue myös: Varusmiesliitto vaatii ohituskaistaa varusmiesten koronarokotuksille\nKoronavirus Koronarokote Puolustusvoimat Pori Armeija Kotimaa


Kun olin käymässä Keniassa, Victoriajärven rannalla, on siellä vierailulla myös eräs Raija, joka teki täkäläisissä luterilaisissa kirkoissa diakoniatyötä 80- ja 90-luvuilla. Kysyin vanhalta lähetiltä, millaista hänen työnsä oli siihen aikaan. Näin Raija kertoo:\n"Kun esimieheni sanoi, etten saa itse tehdä diakoniatyötä, vaan minun pitää opettaa kenialaiset kristityt sitä tekemään, oli minulta ensin pallo hukassa. Kuinka voisin vaatia niitä antamaan omastaan, joilla ei minun mielestäni ollut juuri mitään itselläänkään? Sitten sain Herralta sanan: 'Jos antajalla on hyvää tahtoa, hänen lahjaansa pidetään arvossa sen mukaan, mitä hänellä on, eikä vaadita sellaista, mitä hänellä ei ole.' (2. Kor. 8:12.)\nAloin kiertää pienissä savikirkoissa ja opettaa diakonian perusteita. Jokaiseen seurakuntaan valittiin kolmen henkilön diakoniakomitea, jonka tehtävänä oli etsiä yhteisönsä köyhimmät jäsenet uskontoon katsomatta. Muistan, miten eräässäkin kylässä oli sokea leski, josta kukaan ei pitänyt huolta. (Leskiä näet pidettiin saastaisina heimokulttuureissa.) Diakoniatoimikunta jakoi viikonpäivät, jolloin kukin kristitty perhe kävi viemässä leskelle ruokaa. Ei se ketään liikaa rasittanut.\nLähetys ei osallistunut taloudellisesti muuhun kuin peltikaton ja naulojen kustantamiseen, jos jollekin köyhälle perheelle piti rakentaa uusi maja. Kaiken muun kenialaiset kristityt tekivät talkootyönä omista tarvikkeistaan. Muistan, miten olimme kerran rakentamassa savimajaa eräälle leskelle ja hänen lapsilleen. Kukaan ei halunnut ryhtyä katontekoon, koska lesken katon rakentamisen uskottiin tuottavan tekijälleen onnettomuutta. Mutta kun papit heittivät ensimmäisinä ruoholyhteet takiloiden päälle, niin muutkin ymmärsivät, ettei kristittyjen tarvitse pelätä tuollaisia tabuja.\nAloimme järjestää Kisumun kaupunkiin kerjäläispäiviä, jolloin kaikki kaupungin kerjäläiset saivat tulla kirkolle syömään ja peseytymään. Useinhan kerjäläiset olivatkin liikuntavammaisia, joten heidät piti hakea paikalle autolla. Pappi oli tietenkin paikalla puhetta pitämässä. Joulujuhlan kunniaksi koko joukko sai jäädä kirkolle nukkumaan. Oli heitä varmaan toista sataa vierainamme.\nKävin usein myös kotikäynneillä diakoniaihmisten kanssa köyhien majoissa. Ensin laulettiin, rukoiltiin ja pidettiin hartaus. Oli tärkeää myös syödä ja juoda ihmisten kanssa ja nukkua heidän majoissaan. Miten heidän luottamuksensa muuten olisi voitettu? Ei siinä auttanut kirpun puremia pelätä. Sillä tavalla opin tuntemaan heimojen tapoja ja ymmärsin, miksi ihmiset toimivat kuten toimivat.\nOn ollut hienoa nähdä kirkon ottavan itselleen vastuun diakoniasta. Nyt diakonissoja koulutetaan Matongon seminaarin yhteydessä. Näinkin siis Jumalan valtakunta menee eteenpäin", muistelee Raija Kenian työvuosiaan.


Kasinoiden suureen pelivalikoimaan: Mitä kaikkea nettikasinolla voi pelata?\nTutustu kasinoiden suureen pelivalikoimaan\nNettikasinoilla pelaamisen suosio on ollut vain nousussa viime vuosina ja yhä useammat pelaajat suuntaavat nettikasinoiden pariin. Kun nettikasinot 90-luvun puolivälissä saivat alkunsa, ensimmäisillä kasinoilla oli vain joitakin kymmeniä pelejä. Myöhemmin pelien määrät nousivat joihinkin satoihin peleihin ja nykyään pelejä on jopa useita tuhansia. Lue lisää – Kasinoiden suureen pelivalikoimaan.\nTässä artikkelissa katsomme, mitä kaikkia pelejä nettikasinoilla pääsee pelaamaan.\nKasinoiden suureen pelivalikoimaan – Mitä pelejä nettikasinoilla voi pelata?\nNettikasinoilla on tänä päivänä tuhansia rahapelejä. Ne vaihtelevat laidasta laitaan ja pelattavaa riittää niin aloittelijoille kuin kokeneille pelaajille. Pelejä valmistetaan koko ajan eri pelitoimittajien puolesta. Alla katsomme muutamia eri pelityyppejä, joita nettikasinoilta voi löytää.\nKolikko- ja hedelmäpelit ovat yleisimpiä pelejä\nSuuntasit sitten mille kasinolle tahansa, löydät aina kolikkopelejä. Kolikko- ja hedelmäpelit ovat yleisimpiä pelejä kasinoilla. Nämä pelit ovat peliautomaatteja, jotka on muutettu sopimaan nettiin. Jos olet joskus pelannut peliautomaatteja esimerkiksi Ärrällä tai kaupan aulassa, tiedät jo, mistä on kyse.\nKolikkopelien aiheet vaihtelevat paljon ja vit löytää muun muassa villiin länteen, vampyyreihin, leffoihin ja eläimiin liittyviä pelejä. Monilla kasinoilla on myös saatavilla klassisia hedelmäpelejä, joista suorastaan tihkuu nostalgiaa.\nKolikkopelien kategoriaan kuuluu myös jättipotteja, jotka toimivat samalla periaatteella kuin muutkin kolikkopelit: aseta panos ja paina Pelaa -nappia. Kolikkopeleissä viehättävintä on se, että niiden pelaamiseen ei tarvita lainkaan taitoa, vaan pelaamiseen tarvitaan vain onnea ja hyvää mieltä.\nJoitakin suosituimmista kolikkopeleistä ovat muun muassa Starburst, Gonzo’s Quest ja Book of Dead.\nKasinoiden suureen pelivalikoimaan – Pöytäpelit ja livekasino löytyvät melkein jokaiselta kasinolta\nLähes jokaisella kasinolla on myös tarjolla pöytä- ja livepelejä. Näihin kategorioihin kuuluu muun muassa korttipelejä. Kummastakin kategoriasta löydät yleensä muun muassa ruletteja, baccarateja ja blackjackejä.\nErona pöytäpelien ja livekasinon välillä on se, että pöytäpelejä pelataan tietokonetta vastaan siinä missä livepelejä pelataan oikeaa livejakajaa vastaan.\nLivekasinoilla pelaaminen tuo pelaamiseen oikean kasinon tunnelmaa, sillä kaikki pelit striimataan reaaliajassa oikeilta kasinoilta ja studioilta.\nErikoispelit tuovat lisää väriä pelaamiseen\nMoni kasino tarjoaa pelaajilleen myös joitakin erikoispelejä, kuten bingoja, kenoja ja raaputusarpoja. Bingot, kenot ja raaputusarvat perustuvat onneen ja niiden pelaaminen tuo mukavasti lisää väriä pelaamiseen. Näitä pelejä ei ole saatavilla jokaisella kasinolla ja jos niitä tulee vastaan, ne löytyvät yleensä joko omasta kategoriastaan tai erikoispelien (voivat esiintyä myös kategoriassa “muut pelit”) alta.\nJoskus saatat törmätä kasinoihin, joilla on erillinen bingohuone.\nPokerihuoneet ovat erikseen\nJoillakin kasinoilla on myös saatavilla videopokereita, jotka voivat löytyä kasinon puolelta omasta kategoriastaan. Jos haluat pelata livepokeria, pokerihuoneet ovat yleensä saatavilla kasinoilla erikseen. Jokaisella kasinolla ei ole saatavilla pokerihuonetta: jos pokeri on sinun pelisi, kannattaa suunnata sellaiselle kasinolle, joka tarjoaa erikseen pokerihuoneen.\nVedonlyöntiä sportsbookien kautta\nKattavat kasinot tarjoavat usein myös sportsbookin, jonka kautta pääset panostamaan urheiluun. Jos vedonlyönti on sinun juttusi, voit panostaa suosikkilajeihisi kasinoilla, jotka tarjoavat urheiluvedonlyöntiä. Nettikasinoiden kautta voi panostaa muun muassa jalkapalloon, tennikseen, hiihtoon, jääkiekkoon, pesäpalloon, tikanheittoon, esportsiin ja muihin lajeihin.\nKasinoiden suureen pelivalikoimaan – Liity nettikasinolle tänään ja pelaa suosikkipelejäsi\nVoit aloittaa nettikasinolla pelaamisen jo tänään liittymällä nettikasinolle. Suomalaisia pelaajia palvelevia nettikasinoita on saatavilla nykyään jo satoja ja niiden joukosta voi olla vaikea löytää sopivat kasinot: mutta ei hätää, sillä olemme tehneet jo raskaan työn puolestasi. Meidän sivuillamme voit lukea arvosteluja nettikasinoista.\nArvosteluissa käymme läpi muun muassa kasinoiden pelivalikoimaa, bonuksia, rahansiirtoja ja asiakaspalvelua. Kerromme myös, mistä kasinon lisenssi on peräisin ja onko kyseessä turvallinen sivusto.\nLähes jokainen kasino tarjoaa pelaajilleen myös kasinobonuksia, jotka voi lunastaa talteen ensimmäisellä talletuksella. Saatavilla voi olla esimerkiksi bonusrahaa, ilmaiskierroksia ja käteispalautuksia. Nappaa bonukset talteen ja pääset testaamaan suosikkipelejäsi ilman, että laitat vielä omaa rahaa likoon. Muista lukea kaikki kierrätysvaatimukset ja bonusehdot etukäteen ennen kuin nappaat bonukset itsellesi. Pelaa aina vastuullisesti, maltilla ja omien rajojesi puitteissa.


Asokotien uusin kohde on valmistunut juna-aseman läheisyyteen Vantaan Leinelään. Monet asukkaista ovat myyneet omistusasuntonsa ja vapauttaneet varoja elämiseen.\nAsumisoikeusasunnoissa kohtuulliset asumisen kustannukset mahdollistavat sekä riittävän tilan että asumisen helppouden myös omakotitalotyyppisessä asumisessa.\nLeineläntie 15:een muuttaa eri-ikäisiä asukkaita yksineläjistä lapsiperheisiin, mutta suurimpana asukasryhmänä ovat yli 50-vuotiaat.\n– Monet asukkaat ovat halunneet vapauttaa omistusasunnon myynnillä rahaa muuhun elämiseen. Ilmiö on ollut nähtävissä jo pidempään muissakin asokohteissa. Leineläntiellä paritalojakin on myyty pariskunnille. Asumisoikeusasunnoissa kohtuulliset asumisen kustannukset mahdollistavat sekä riittävän tilan että asumisen helppouden myös omakotitalotyyppisessä asumisessa, kertoo myyntineuvottelija Päivi Tulokas.\nLeineläntiellä kaikkiin asuntoihin kuuluu myös autopaikka.\n- Vaikka Leinelästä pääsee kehärataa pitkin junalla helposti myös lentokentälle ja Helsingin keskustaan, monille asukkaille autopaikan saaminen on ollut ratkaiseva tekijä kohteen valintaan, toteaa Tulokas.\nLeineläntie 15:ssä ei ole lainkaan yksiöitä. Asuntokoot ovat 39,5 – 113 m2. Pienemmät asunnot sijoittuvat pienkerrostaloon ja isommat paritaloihin. Kerrostalossa on hissi, sauna- ja kerhotilat sekä lasitetut parvekkeet. Paritalon huoneistoissa on oma sauna, parveke ja kaksi autopaikkaa. Kohde on savuton.\nKeskimääräinen käyttövastike on 14,70 € neliöltä kuukaudessa. Vastikkeeseen sisältyy DNA Welho -laajakaista. Keskimääräinen alkuperäinen asumisoikeusmaksu on 556,00 € /jyvitetty neliö. Asumisoikeusmaksun saa mahdollisen poismuuton yhteydessä takaisin rakennuskustannusindeksillä tarkistettuna.\n– Kohde on myynyt hyvin, vain muutama kerrostalokolmio on vielä vapaana, kertoo Tulokas.\nAsuntoja voi hakea Asuntosäätiön verkkosivujen kautta. Lisätietoja ja asuntojen näyttöjä voi kysyä Päivi Tulokkaalta.\nPäivi Tulokas, myyntineuvottelija


Vauvanukkeleikki: Koskas niitä lapsia tulee\nIhan pakko kommentoida, koska tämä aihe herättää mussa aina agressioita. Anteensi jo etukäteen purkaukseni 😄Itselleni ei tulisi mieleenkään kysellä toisten lastenhankkimisesta eikä asia sen puoleen mua kiinnostakaan. Olen kuitenkin joutunut jo vuosia vastaamaan itse koskas teille tulee lapsia-uteluihin tai ihan suoriin miksi teillä.ei ole lapsia-kysymyksiin. Ja näitä kyselyitä tulee muualtakin kuin lähipiiristä mm. töissä lähes tuntemattomatkin katsoo asiakseen kommentoida lapsettomuutta. Olen ottanut tylyn kannan ja vastannut jo vuosia uteluihin miksi kysyt/ei taida olla sun asia tai sitten vastakysymyksellä: Miksi sulla on lapsia? 😨Se on asia jota ei koskaan kyseenalaisteta... Tämän seurauksena ihmiset on vetäneet johtopäätöksen a) vihaan lapsia tai b)en pysty saamaan lapsia.\nTosiasiassa rakastan lapsia ja minulle on aina ollut selvää, että niitä hankitaan.Nyt kun odotan viimeisilläni esikoista lapsiutelijat kommentoivat raskauttani No vihdoin, kylläpä kesti ja oma kestosuosikkini "No sulla alkoikin olla viimeiset hetket". Olen siis 33-vuotias...\nIhana blogi sulla muuten 👍Löysin tämän vasta ja ahmin heti alusta alkaen kaikki tekstit.\nMarjo / Vauvanukkeleikki 28. huhtikuuta 2014 klo 12.43\nVoi luoja, mitä vatipäitä. Etenkin kommentti viimeisistä hetkistä on ihan käsittämätön. Miksiköhän jonkun on tuollaista pitänyt päästä laukomaan...\nKiva kuulla, että nämä jorinat kiinnostavat ja tsemppiä viimeisiin odotuspäiviin! :)\nToiveena vauva. 27. huhtikuuta 2014 klo 19.20\nEn kysele lapsisuunnitelmista koskaan keneltäkään. Itse neljä vuotta kärsinyt lapsettomuudesta ja olen tämän aikana ymmärtänyt, ettei lapsia todellakaan tehdä, silloin kun niitä halutaan. Häpesin ennen lapsettomuuttamme paljon ja vaivaannuin kysymyksistä ja kommenteista mitä muut päästeli suustaan. Nykyään valaisen kysyjää sillä, että kysymys saattaa todellakin olla liian henkilökohtainen ja että kaikki ei voi edes lasta saada koskaan. Olen äitilleni sanonut, että lopettaa sukulaisemme tentaamisen aiheesta koska ei voi tietää vaikka hekin olisivat jo vuosia yrittäneet pikkuista onnistumatta siinä.\nMarjo / Vauvanukkeleikki 28. huhtikuuta 2014 klo 12.45\nNiinpä, lapsen saamiseen liittyy niin suuria tunteita, että aiheesta pitäisi puhua vain hyvin varovasti. Taustalla kun voi olla vaikka mitä, silloinkin, vaikka olisi jo saanut lapsia.\nMinna 27. huhtikuuta 2014 klo 21.42\nNo aika äkkiä on kyllä alettu kyseleen :D Ei meiltä vielä, onneksi. En ole tainnut kysellä koskaan muilta koska toinen... kerran tosin mainitsin typyn kummeille, että hyvinhän tossa menis toinenkin kun hääräsivät oman alle 1v tyttönsä ja meidän typyn kanssa ja olivat niin suloisia kaikki neljä yhdessä <3\nMarjo / Vauvanukkeleikki 28. huhtikuuta 2014 klo 12.47\nOnneks ehdin sentään synnyttää ennen kyselyjä :D\nTanja 28. huhtikuuta 2014 klo 8.08\nEi tulisi mieleenkään kysellä keneltäkään lapsentekoasioista. On niin arka aihe ja henkilökohtainen, että sillä voi tahattomasti toista loukata pahastikin. Mielestäni myös vihjailut ja sitä kautta myös painostus lapsen tekemiseen (niitä kun ei edes tehdä vaan saadaan!) on täysin ala-arvoista toimintaa.. oli se sitten leikillään tai tosissaan sanottu.\nMarjo / Vauvanukkeleikki 28. huhtikuuta 2014 klo 12.49\nNimenomaan henkilökohtainen aihe: pettymyksiä ja toiveita kun ei ihan ymmärrettävästi aina halua jakaa koko maailmalle.\nKastehelmi 28. huhtikuuta 2014 klo 11.36\nMinäkään en ollut esikoista ehtinyt vielä synnyttää, kun kyseltiin jo, että koska aiotte tehdä toisen, Teki aina mieli sanoa, että jos nyt kuitenkin synnyttäisin tämän ekan näin aluksi :D\nMarjo / Vauvanukkeleikki 28. huhtikuuta 2014 klo 12.50\n"Oota ku teen tilaa sille seuraavalle" :D


Kimi Räikkönen ja Sauber pelottavat vastustajia\n23.01.2019 klo 12:04 (muokattu 23.01.2019 klo 15:53 )\nKimi Räikkösen tulevan kauden talli Sauber on suorittanut aikamoista kasvojenpesua.\nKimi Räikkönen aloittaa kauden jälleen Sauberin ratissa lähes parin kymmenen vuoden tauon jälkeen. AOP\nVuosien surkean rämpimisen aikana jokainen pistesija oli sveitsiläistallille uskomaton voitto, kunnes viime kaudella kaikki klikkasi. Mikäli MM-sarja voitettaisiin kehityksellä mitaten, olisi Sauber ylivoimainen maailmanmestari. Siinä määrin väkevä loikka oli 48:n pisteen viime kausi.\nSauber jätti taulukossa taakseen Toro Rosson ja Williamsin ja keräsi enemmän top 10 -sijoituksia kuin muun muassa McLaren ja Haas. Mikäli kehitys jatkuu samanlaisena, voi Sauberilla olla potentiaalia nousta säännöllisesti niin sanottujen kakkoskategorian tallien joukkoon, eli heti terävimmän kärjen taakse.\nTämän allekirjoittavat muun muassa Autosportin jututtamat kuskit, Racing Pointin Sergio Perez ja McLarenin Carlos Sainz. Kaksikosta Perezillä on kahden kauden mittainen Sauber-menneisyys F1-uran alkutaipaleelta.\n– Heillä oli parin vuoden todella vaikea jakso, mutta nyt uskon, että Ferrari-suhteen myötä he tulevat takaisin. Frederic Vasseur on loistava tallipomo ja minusta he kehittyvät mahtavasti. Siihen tiimiin kannattaa todella kiinnittää huomiota. Ensi kaudella he tulevat olemaan aika korkealla, Perez uskoo.\nSainz on samoilla linjoilla. Itsekin keskikastin tallin miehenä hän pelkää, että Sauber nousee välimallin tiimien rinnalle MM-taistossa. Kilpailua on jo riittävästi, ainakin hänen papereissaan.\n– Meidän kaikkien tulee pelätä heitä. Mutta ensi vuonna meidän täytyy pelätä kaikkia, Perez viittaa kiristyvään kilpailuun.\nSauber starttaa kauteen Kimi Räikkösen ja Antonio Giovinazzin muodostamalla konkari-keltanokka-duolla. F1-kausi alkaa tutusti Melbournessa 17. maaliskuuta.\nRäikkönen päätti uransa Ferrarilla ja palasi kasvattajatalliinsa Sauberille.\nEntinen F1-pomo varoittaa Kimi Räikköstä: ”Hänen pitää vilkuilla olkansa yli”Hitti vai huti? Haas julkaisi ensimmäisenä F1-tallina uuden autonsa - väritys meni täysin uusiksi


Lammi valmistautuu 49. Pellavamarkkinoihin - Lammille.fi\nEtusivu > Uutiset > Tapahtumat > Lammi valmistautuu 49. Pellavamarkkinoihin\nLammi valmistautuu 49. Pellavamarkkinoihin\nLammin 49. Pellavamarkkinat eivät ole mitkään välimarkkinat, vaikka vuoden päässä siintää 50-vuotisjuhlavuoden markkinat. Markkinorganisaation tiedottaja Pekka Kääriäinen muistuttaa, että kun tarpeeksi kauas mennään historiassa, niin ensimmäiset Pellavamarkkinathan pidettiin jo 1800-luvulla.\n“Yhtä vanhaa yhtäjaksoisesti järjestettyä kesätapahtumaa ei heti tule mieleen toista,” hän sanoo.\nPellavamarkkinoiden teemana on tänä vuonna Maaseutupalvelut. Kuva: Susanna Mattila\nPellavamarkkinoiden teemana on tänä vuonna Maaseutupalvelut. Markkinaisäntä Jere Rauhala kertoo miettineensä, että palveluiden merkitys on korostunut vuosien saatossa ja niistä on tullut merkittävä osa lammilaista yritystoimintaa. Rauhalan mukaan teema kattaa kaikki mahdolliset palvelut, joita voidaan tuottaa maaseudulla.\n“Maaseudulla on monenlaisia palveluja ja palveluntarjoajia, ei edes tiedetä minkälaisia palveluja on olemassa. Niitä voivat olla kaikki lähellä tuotetut palvelut, joista raha jää kylälle. Esimerkiksi rakennus-, polttopuu- ja vaikka kotihoidon palvelut, ja nyt ne olisi tarkoitus saada kaikki esille Pellavamarkkinoille,” Rauhala sanoo.\nMarkkinoiden ohjelman avaa perinteiseen tapaan Lammin Soittokunta, joka esiintyy myös myöhemmin päivällä. Päälavalla kuullaan LC Lammin presidentin, Kari Kääriän puhe ja lavalla esiintyvät Heidi Kyrön lauluoppilaat Kalle Penttilän säestyksellä. Markkinat ovat jälleen osa Hämeen Sanomien tähtitapahtumia. Esiintyjinä ovat lisäksi muun muassa Elli Marian hulashow, Tanssiseura Baunssi muutaman vuoden tauon jälkeen ja LASBin pelaajia on paikalla jakamassa nimikirjoituksia ja tapaamassa faneja.\nMarkkinoilla valitaan Lammin sahtimestari, joka pääsee edustamaan Lammi sahdin valmistuksen SM-kilpailuun Hartolaan elokuun 3. päivänä. Markkinoilla paljastetaan vuoden lammilainen tuote ja julkistetaan LC Lammin vuoden kulttuuri- ja liikuntapalkinnon saajat.\n“Perinteiset hirrensyöksykilpailut ovat tietenkin ohjelmassa ja muut kenttäpelit,” kertoo ohjelman koonnut Erkki J. Vilén.\nPellavamarkkinat on Lammin suurin yleisötapahtuma, ja sen järjestelyistä vastaa LC Lammin lisäksi lukuisa joukko lammilaisia yrityksiä, yhteisöjä ja yksityishenkilöitä. Myös markkinamyyjiä on Hakkalan koulun kentällä ja ympäristössä useampi sata. Kentän laidalle pystytetään jälleen myös perinteinen sahtiteltta.\nPellavamarkkinoiden tehotiimin Pekka Kääriäinen, Jere Rauhala, Erkki J. Vilén ja Kari Kääriä ovat iloisia uusista elementeistä Pellavamarkkinoilla. ARS Peltolehto -näyttely on avoinna markkinavieraille, lisäksi Lammin kotiseutu- ja kulttuuriyhdistys pitää kunnantalolla avoimet ovet kello 12.-14 markkinapäivänä. Kuva: Susanna Mattila\nHakkalan koululle pystytetään jälleen lammilaisten taiteentekijöiden myyntinäyttely, jonka koordinoimisesta vastaa Aki Pelkonen. Hakkalan koulun ruokalassa palvelee tuttuun tapaan Sydänyhdistyksen markkinaravintola. Liikuntahallista löytyy kirppisosasto.\nLammin kirkko on avoinna yleisölle kello 11-17 ja Pellava- ja sahtimuseo on myös avoinna yleisölle kello 10-14. Uutena ohjelmanumerona on tutustumismahdollisuus Lammin entiseen kunnantaloon Lammin kotiseutu- ja kulttuuriyhdistyksen järjestämänä kello 12-14. Kunnantalossa työskennelleitä on lupautunut olemaan paikalla. Myös ARS Peltolehto 2019 kesänäyttely on avoinna kello 10-15. Näyttelyssä on esillä lähinnä lammilaissyntyisten taiteilijoiden töitä. Muun muassa Antero Koskinen tuo neljä kiviveistostaan näyttelyyn. Ilmainen markkinatraktori kiertää markkina-alueen ja S-market Lammin ja K-marketin parkkipaikkojen väliä nonstoppina klo 9.45-14.30.\nMarkkinoiden kotisivut ovat uudistuneet. Sivuilta löytyy valokuvia ja tarinoita menneiltä vuosilta. Markkinamyyjät voivat halutessaan varata paikkansa suoraan kotisivujen kautta.\nhirrensyöksy kenttäpelit kunnantalon avoimet ovet Lammi Lammin Pellavamarkkinat Lammin Sahtimestari sahtiteltta


Kolmas kirja taskussa: The Heir of Night\nOlen viime aikoina ahminut tiuhaan tahtiin urbaania fantasiaa. (Haluan selvittää, loppuvatko Goodreadsilta jossain vaiheessa ehdotukset!) Nyt aloin kuitenkin pitkästä aikaa himoita jotain "kunnon tavaraa" ja nappasin kirjastosta mukaani Helen Lowen "The Heir of Nightin". Syynä kirjavalintaan oli kannessa komeileva suositus Robin Hobbilta. (Tartuin puolitoista vuotta sitten Fiona McIntoshin Percheron-sarjaan samasta syystä ja ihastuin.) En pettynyt tälläkään kertaa ^^\nKolmetoistavuotias Malian on Yön Jaarlin ainoa tytär ja perijä. Perhe on yksi yhdeksästä aatelissuvusta, jotka vartioivat Muuria. Muurin takana parveilee häijyjä olentoja, pahoja velhoja ja muuta jännittävää.\nMuurin sisällä kaikki "vanhoja voimia" eli taikaa käyttämään kykenevät on suljettu temppeleihin, koska aikoinaan kiivasluontoiset taiankäyttäjät aiheuttivat suurta tuhoa kiistoja ratkoessaan. Yön linnoituksen temppeliin on suljettu nuori, pitkästynyt Kalan, joka haaveili soturin elämästä ennen kuin yliluonnolliset kyvyt karkottivat hänet tavallisten ihmisten joukosta.\nMuurintakaisten hirviöiden hyökkäys antaa sekä Malianin että Kalanin tulevaisuudensuunnitelmille aivan uutta potkua. Äkkiä muinaisten soturipappien taidoille olisikin käyttöä, mutta taikuuteen pelokkaasti suhtautuvat ihmiset eivät ole ehkä valmiita hyväksymään tällaisia joukkoonsa.\nIhan ensimmäisenä "The Heir of Night" toi mieleeni Martinin Tulen ja jään laulun. Johtui varmaan siitä Muurista ja Malianista, joka juoksenteli ja kiipeili niissä linnoituksen vaarallisissa osissa haaveilemassa sankariteoista. (Tuli siis Arya Stark mieleen.)\nToisaalta taas ne tarinan hirviöt ja muut pahikset toivat mieleeni Jordanin Ajan Pyörän. (Olen lukenut Ajan pyörää nyt säännöllisen epäsäännöllisesti jo jonkin aikaa, joten varmaan kaikki fantasiaelementit tuovat mieleeni jotain sieltä.) Myös kirjassa esiintynyt taikuus, varsinkin unimaailmassa kulkeminen ja muinaisten sankarien tapaaminen siellä, muistuttivat kovasti Ajan Pyörän juttuja.\nLowen rakentama maailma oli kiehtova, mutta olisin ehkä kaivannut enemmän ihan rehellistä, suoraviivaista miekanheiluttelua kuin sitä unimaailman ihmettelemistä. Hahmot olivat ihan mukavia; Malian ja Kalan edustivat semmoista aika perinteistä reipasta sankarinuorisoa. Rowan, "talvinainen" ja Malianin isän rakastajatar, oli ehkä suosikkini. Mitään hurjia yllätyksiä ja käänteitä juonessa ei oikein ollut. Kokonaisuutena jäi sellainen suhteellisen positiivinen "ihan kiva" -tunnelma. En tiedä, kiinnostuinko hahmoista ja tarinasta niin paljon, että jaksan lukea seuraavankin osan...\nLähettänyt Elviira klo 10.48\nTunnisteet: fantasia, Helen Lowe


Lasten pitkähihaiset paidat - Skidi.fi | Skidi\nLasten vaatteiden tyylin määrää mukavuus ja se, että ne sopivat kaikenlaisiin askareisiin! Lasten pitkähihaiset paidat ovat lasten pukeutumisen luottovaatteita. Ne ovat monikäyttöisiä, sillä niitä voi käyttää säällä kuin säällä. Pitkähihaiset paidat kuuluvat osaksi helppoa ja mukavaa pukeutumista, sillä ne ovat pehmeitä ja mukavia päällä. Pitkähihaisessa paidassa lapsilta onnistuvat kaikenlaiset leikit ja touhut. Pitkähihaisten paitojen valikoima sisältää monipuolisia paitaihanuuksia tytöille ja pojille. Paitoja kannattaa olla kaapissa useampikin kappale, jotta aina löytyy mukavaa päällepantavaa, vaikka juuri se lempparein paita olisikin pesussa.\nPitkähihainen paita on helppo yhdistää erilaisiin housuihin, farkkuihin tai legginseihin. Voit leikitellä villisti eri väreillä ja kuoseilla tai sitten yhdistää värikkään paidan yksiväriseen alaosaan. Kesällä pitkähihaisen paidan voi yhdistää hyvin myös shortsien kanssa. Viileämmällä säällä pitkähihaisen alle voi laittaa t-paidan tuomaan lisälämpöä.\nSkidi.fi nettikaupasta laaja valikoima lasten laadukkaita pitkähihaisia paitoja. Raidalliset, värikkäät, hauskat printit ja ihanat kuosit ovat hauska tapa piristää lasten vaatekaappia. Meiltä suosittuja merkkejä, kuten esimerkiksi Villervalla, Name It, Molo sekä Metsola. Useimmat paidat ovat unisex-mallia ja sopivat näin sekä tytöille että pojille. Pitkähihaista, lyhythihaista, collegepaitaa ja hupparia - löydä ja valitse suosikkisi ihanasta valikoimastamme!\nMalli: Koko: 86 (Tilapäisesti loppunut)Koko: 92 (Tilapäisesti loppunut)Koko: 98 (Varastossa)Koko: 104 (Varastossa)Koko: 110 (Varastossa)Koko: 116 (Varastossa)Koko: 122 (Varastossa)Koko: 128 (Tilapäisesti loppunut)Koko: 134 (Tilapäisesti loppunut)Koko: 140 (Varastossa)Koko: 146 (Varastossa)Koko: 152 (Varastossa)\nMalli: Koko: 86 (Tilapäisesti loppunut)Koko: 92 (Tilapäisesti loppunut)Koko: 98 (Varastossa)Koko: 104 (Varastossa)Koko: 110 (Varastossa)Koko: 116 (Varastossa)Koko: 122 (Varastossa)Koko: 128 (Varastossa)Koko: 134 (Varastossa)Koko: 140 (Tilapäisesti loppunut)Koko: 146 (Varastossa)Koko: 152 (Varastossa)\nMalli: Koko: 86 (Varastossa)Koko: 92 (Tilapäisesti loppunut)Koko: 98 (Tilapäisesti loppunut)Koko: 104 (Varastossa)Koko: 110 (Tilapäisesti loppunut)\nMalli: Koko: 86 (Tilapäisesti loppunut)Koko: 92 (Varastossa)Koko: 98 (Tilapäisesti loppunut)Koko: 104 (Varastossa)Koko: 110 (Varastossa)Koko: 116 (Tilapäisesti loppunut)Koko: 122/128 (Varastossa)Koko: 134/140 (Varastossa)Koko: 146/152 (Tilapäisesti loppunut)


Prakas toimii vammaistyön neuvonantajana paikallisessa Forward Looking – vammaistyön järjestössä: työntekijöiden tukeminen koulutus- ja työllistymispalvelujen kehittämisessä ja toteutuksessa, erityisopetuksen materiaalin tuottamisessa sekä vammaisten oikeuksien esillä pitämissä.\nSara esikoulutusharjoittelijoiden ja vapaaehtoisten koordinaattorina suunnittelee ja ohjaa harjoitteluja, hoitaa majoitusjärjestelyjä ja toimii harjoittelijoiden tukihenkilönä.\nDhakalit ovat Länsi-Espoon alueen nimikkolähettejä.\nSuomen Lähetysseura, p. (09) 12871, http://www.suomenlahetysseura.fi/\nHannu ja Päivi Heinonen toimivat Mission Aviation Fellowship (MAF) -lähetyslentojärjestössä Nairobissa. Radiomekaanikkona Hannu kollegoineen huoltaa ja vastaa Keniassa ja muissa Afrikan maissa lentävien MAF:n lähetyslentokoneiden radiohuolloista.\nSuomen Ev.lut. Kansanlähetys, p. (019) 77920, www.sekl.fi\nSakari Heinonen on kasvanut lähetyslapsena Keniassa. Sakari on diplomi-insinööri ja avustaa KyproksellaSAT-7 PARSin ohjelmatuotannossa.\nYhteystiedot: Suomen Ev.lut. Kansanlähetys, p. (019) 77920, www.sekl.fi\nPaikka: Mongolia - Suomi\nNiko ja Marija Ijäs ovat tukeneet työllään Mongolian luterilaisia seurakuntia omilla lahjoillaan.\nIjäkset ovat Espoon tuomiokirkkoseurakunnan nuorisotyön ja Viherlaaksolahden alueen nimikkolähettejä.\nEvankelis-luterilainen lähetysyhdistys Kylväjä, p. (09) 25325400, www.flom.fi\nSaara on parhaillaan Venäjällä opiskelemassa venäjän kieltä.\nSaara Karttunen on Espoon keskuksen alueen nimikkolähetti.\nSuomen Ev.lut. Kansanlähetys, p. (019) 77920, http://www.sekl.fi/\nHanna ja Sean Pienaar\nHanna ja Sean Pienaar ovat Taiwanin luterilaisen kirkon ja Hsinchun luterilaisen seminaarin työyhteydessä. Hanna ja Sean osallistuvat maahanmuuttajatyöhön.\nPienaarit ovat Espoon keskuksen alueen nimikkolähettejä.\nSuomen Lähetysseura, p. (09) 12871, www.suomenlahetysseura.fi\nJari työskentelee TWR-Europen teknisellä osastolla projektikoordinaattorina.\nEeva toimii Sansan ja TWR-Europen yhdyshenkilönä. Hän osallistuu myös kansainvälisen naisten rukousverkoston, Project Hannahin, työhön. Heidän työnsä palvelee erityisesti TWR:n Aasiaan ja Lähi-itään suuntautuvaa mediatyötä.\nVähäsarjat ovat Auroran ja Viherlaaksolahden alueen nimikkolähettejä.\nMedialähetys Sanansaattajat, p. (019) 77920, www.sansa.fi


Alennuksessa! 5kpl Soikea Meikki Harja Professional-Säätiö Meikki Harja Asettaa MONIKÄYTTÖINEN Jauhe luomiväri Brush - Meikki Työkalut & Tarvikkeet \_ Consultor.news\n5 Kpl Soikea Meikki Harja Laukku 1. Harja materiaali: Valmistettu korkealaatuinen Synteettinen Hiukset , Muovinen Kahva. Laukku materiaali: pellava ja korkea laatu organza 2. Värivaihtoehdot: Rose Kultaa 3. Brutto Paino: 0,2 KG tai niin. 4. Ominaisuudet: Jokainen harja pää antaa\nAsiasanat: soikea meikki harja professional, shadow brush, Eye Shadow brush, Halpa soikea meikki harja professional, Korkea Laatu shadow brush, Kiina luomiväri siveltimellä Toimittajat.\n5 Kpl Soikea Meikki Harja Laukku 1. Harja materiaali: Valmistettu korkealaatuinen Synteettinen Hiukset , Muovinen Kahva. Laukku materiaali: pellava ja korkea laatu organza 2. Värivaihtoehdot: Rose Kultaa 3. Brutto Paino: 0,2 KG tai niin. 4. Ominaisuudet: Jokainen harja pää antaa erityinen prosessi, pehmeä kuin sametti ,luoda sileä yhtenäinen meikki vaikutus. 5. Huomio: A. On olemassa 2 Tyylejä. Ja 5 harjat asettaa, B. Siellä on vähän väriä ero todellisen pussiin ja pussin edellä kuvia, koska valon. Toivon, että voitte ymmärtää. C. 5 kpl asettaa : tyyli-ja B-tyyli. Tyyli: nro 2, Nro 4, Nro 6,Nro 8, Nro 9 B tyyli: Nro 1, Nro 3, nro 5,Nro 7,Nro 10, saatat kuten alla kohteita\n- Useimmat tilaukset käsitellään 48 tunnin kuluessa vastaanottamisesta. - Kaikki tilaukset viikonloppuisin ja loma käsitellään seuraavana työpäivänä.\n- Kiina Post Air Mail on meidän vakio toimitus. (10-15 työpäivää toimitus päivämäärä, USA) (30-60 työpäivää toimitus päivämäärä, Venäjä,Brasilia) - asiakkaat, jotka valitsevat China Post Air Mail: Kuten nopeus China Post Air Mail ei ole vakaa. Ole kiltti, älä avaa riita suoraan .Lähetä meille sähköpostia,me tarjoamme sinulle ratkaisu ASAP. Jos suoja päivämäärä on lähellä loppua,ja silti ei saada paketti,ota meihin yhteyttä laajentaa suojelun päivämäärä. - Jos tilauksesi on kiireellinen,pls valita express-kuten DHL,FEDEX,UPS,TNT. Voimme tarjota sinulle alennusta express,ystävällisesti ota yhteyttä ennen kuin maksat. Muoto seuraavasti voitaisiin ottaa viitteenä.\n- Jos tuotetta ei näy laatu ongelma ,pls ottaa kuvia meistä tarkista, kun olet tarkistanut, Me\ntäyden hyvityksen tai lähettää sinulle uuden paketti.\n- Jos paketti on kadonnut tai ei ole saanut 90 työpäivän kuluessa, voimme lähettää pakettisi tai full\n- Huomaa, emme ota vastuuta mukautetun clearence ja veroja.\n- Jos olet tyytyväinen tuotteisiimme ja palvelu,pls kestää minuutin jättää meille positiivinen feeback\n"5 tähden". Se on meidän liikkeen tehdä parempi teille. ja otamme mielellämme tehdä saman sinulle.\n- Yksi voit vastaanottaa paketin,pls tarkistaa määrä ja laatu.Jos löydät mitään ongelmia,Pls\nota meihin yhteyttä ja lähetä meille valokuvia,me ratkaisemme sen ASAP.\n- Mitään ongelmia,Pls älä jätä meille "1/2/3 star" palaute ennen viestintä.\nPaketin Koko 14cm x 17cm x 6cm (5.51in x 6.69in x 2.36in)\nMateriaali harja laukku liinavaatteet ja korkea-asteen Organza\nMalli Numero T033\nToiminto Soveltaa Säätiö, Poskipuna, Luomiväri, ect\nMäärä 5 Kpl setti


Miten haet opiskelemaan? | Savon ammattiopisto\nTältä sivulta löydät tietoa tärkeistä asioista, jotka on hyvä tietää jo ennen hakemista ja hakuvaiheessa.\nSavon ammattiopiston verkkosivuilla voit hakea jatkuvan haun eri tutkintoihin ja koulutuksiin. Sieltä löydät myös avoimen hakemuslomakkeen, johon voit kirjoittaa sinun toiveesi kiinnostavasta tutkinnosta tai koulutuksesta. Yhteishakuun voit osallistua Opetushallituksen sivuilla ja työvoimakoulutuksiin voit hakea TE-palveluiden verkkosivujen kautta.\nEnnen opintoihin hakemista voit tulla tutustumaan kouluumme ja sen eri tutkintoihin. Voit myös tulla keskustelemaan hakeutumisesta. Apunasi on opinto-ohjaaja Juhani Lantto, joka auttaa maahanmuuttajataustaisia hakijoita. Voit soittaa tai lähettää WhatsApp-viestin Juhanille (puh. 044 785 3355) tai lähettää sähköpostin (juhani.lantto@sakky.fi).\nJos sinun äidinkielesi ei ole suomi, sinulla pitää olla riittävä todistus suomen kielen taidostasi. Jos kielitodistusta ei ole, kutsumme sinut hakuvaiheessa Savon ammattiopiston kielitestiin. Kielitaitovaatimus vaihtelee haettavan tutkinnon mukaan välillä A2-B2. Katso perustutkintojen kielitaitovaatimukset (pdf).\nOnko sinulla kysyttävää? Ota yhteyttä hakupalveluumme soittamalla (puh. 044 785 3078) tai lähettämällä WhatsApp-viesti (puh. 044 785 3079).\nJos sinä et ole EU-maan, Sveitsin, Norjan tai Liechtensteinin kansalainen, sinulla täytyy olla oleskelulupa opiskelua varten. Riittää myös, että olet tehnyt hakemuksen oleskeluluvasta. Liitä kopio oleskeluluvasta tai ilmoitus haussa olevasta oleskeluluvasta hakulomakkeen mukaan. Oleskelulupa-asia tarkistetaan, kun opiskelu alkaa.\nSavon ammattiopisto vastaa mielellään kysymyksiisi oleskeluluvasta. Voit lähettää hakutoimistoon sähköpostin (hakutoimisto@sakky.fi), soittaa (puh. 044 785 3078) tai lähettää WhatsApp-viestin (puh. 044 785 3079).\nVarmista jo opiskelemaan hakiessasi, mistä saat rahaa opiskelun aikana. Opiskelun kustannuksista ja mahdollisista rahoituskeinoista voit lukea täältä.\nJos olet työtön työnhakija, keskustele Työ- ja elinkeinopalveluiden virkailijan kanssa ennen opiskelemaan hakemisesta.\nVoit hakea opiskelemaan toisen asteen yhteishaussa, jos sinulla ei ole ammatillista tutkintoa tai korkeakoulututkintoa. Seuraavan kerran yhteishaku on auki helmi-maaliskuussa 2022. Lue lisää yhteishausta.\nJatkuva haku on aina auki. Kaikki tutkinnot ja koulutukset eivät kuitenkaan ole samaan aikaan haussa. Jos tutkinto tai koulutus näkyy meidän koulutuskalenterissamme, voit tehdä hakemuksen heti tai sitten haku on pian alkamassa.\nSinulla voi samaan aikaan olla haussa vain yksi hakemus, jossa voi olla useita eri tutkintoja tai koulutuksia. Jos haluat muuttaa hakemustasi, ota yhteyttä hakutoimistoon (puh. 044 785 3078 | WhatsApp 044 785 3079 | hakutoimisto@sakky.fi).\nVoit tehdä Savon ammattiopistoon myös avoimen hakemuksen, jos et vielä tiedä sinulle sopivaa tutkintoa tai koulutusta tai sinä et sitä löydä Savon ammattiopiston verkkosivuilta. Kirjoita hakemukseesi, mikä ammatti, tutkinto tai koulutus sinua kiinnostaa. Me otamme sinuun yhteyttä.\nKysy lisää: opinto-ohjaaja Juhani Lantto auttaa maahanmuuttaneita hakijoita. Voit soittaa tai lähettää WhatsApp-viestin Juhanille (puh. 044 785 3355) tai lähettää sähköpostin (juhani.lantto@sakky.fi).\nTieto opiskelupaikan saamisesta\nTiedon opiskelupaikan saamisesta ja ohjeet opiskelun aloittamisesta saat sähköpostiviestinä tai kirjeenä. Sinä saat viestissä myös tunnukset oppilaitoksen verkkoon, Wilmaan ja Moodleen. Muista ottaa vastaan opiskelupaikka Wilman nettisivulla, ettet menetä opiskelupaikkaasi.\nJos sinulla on kysyttävää, ole yhteydessä hakutoimistoon (puh. 044 785 3078 |WhatsApp 044 785 3079| hakutoimisto@sakky.fi).\nTässä vaiheessa sinun kannattaa alkaa etsiä itsellesi asuntoa, jos sinä sellaisen tarvitset. Savon ammattiopistolla on oma asuntola Toivalan kampuksella. Eri paikkakunnilla on myös opiskelija-asuntoja tai kuntien omia vuokra-asuntoja.\nAutamme, jos et pääsekään opiskelemaan\nMe autamme sinua, jos et saa opiskelupaikkaa. Katsomme yhdessä sinun kanssasi erilaisia vaihtoehtoja tästä eteenpäin. Joku vaihtoehto löytyy yleensä kaikille!\nOta yhteyttä: opinto-ohjaaja Juhani Lantto auttaa maahanmuuttaneita hakijoita. Voit soittaa tai lähettää WhatsApp-viestin Juhanille (puh. 044 785 3355) tai lähettää sähköpostin (juhani.lantto@sakky.fi).\nAmmattiosaajat maailmalta - moninaistuva työelämä (AMOS -hanke)\nOikeus laadukkaaseen Ohjaukseen (# OLO -hanke)\nMaahanmuuttajien ohjaus hakijapalveluissa\n044 785 3355\nPL 87 (Presidentinkatu 1, huone i2097)


Vuokrataan Mobida 10 Aqua saunatelttaa, mukana kamina - RetkiRent\nVuokrataan päivä- tai yövuokralla 40 e/ per yö tai päivä. Pitempi jakso sopimuksen mukaan.\nSaunateltta on aivan uusi Mobidan 10 Aqua 1 telttasauna kaminalla (ei vielä taittolauteita, nyt ollaan istuttu ämpäreiden päällä), mahtuu saunomaan isompikin porukka. Kiuaskivet tarvittaessa saa mukaan, mutta näppärintä kerätä luonnosta.\nTeltta ja kamina kulkevat mukana kahdessa isossa kassissa. Nopea pystyttää ja purkaa.\nKiukaalle ei saa heittää merivettä!\nMobiba MB-10 TELTTASAUNA ikkunalla on erinomainen vaihtoehto eränkävijöille, karavaanareille, retkeilijöille, veneilijöille , lomareissulla tai muuten vaan luonnossa saunomisesta pitäville ym.\nMobile telttasauna MB-10 Aqua1 telttasaunapaketti. Pakettiin sisältyy ikkunallinen Mobiba MB-10 saunateltta tarvikkeineen, kiukaansuoja, ruostumattomasta teräksestä valmistettu mediana kiuas+ piippumoduulit. Ikkunassa on käärittävä verho, joten haluessaan voit pettää ikkunan.\nMB-10 aqua1 malli on erittäin kevyt, paino kiukaan kanssa yhteensä n.22kg. Teltta on nopea kasata ja pystyttää, aikaa kuluu noin 15 minuuttia. Teltta on myös helppo ja nopea kasata pois. Saunatelttaan mahtuu jopa 4 saunojaa.\nKulutusta kestävä paloturvallinen telttakangas(uv ja kipinä suojattu), kiukaassa/lämmittimessä saa polttaa AINOASTAAN KUIVAA PUUTA (kankaan kipinänkeston vuoksi)!\nHUOM. Hyviin löylyihin tarvitaan yllättävän vähän puuta. Tuhkaakaan ei tule paljon, kun ei tarvitse polttaa niin paljoa puuta.\nTeltan paino mukaan lukien kantolaukku 7 kg. Teltassa on panoraamaikkuna, jossa rullattava verho ikkunan eteen. Teltan kokonaispaino kiukaan kanssa n.22kg.\nNopea ja helppo kasata. Teltan\nkehys koostuu vain kahdesta koottavasta metallitangosta. Teltassa on\nTiivis ja helposti avattava ovi (lukko myös). Teltta mahtuu pakattuna hyvin autoon, veneeseen ym. Helppo kuljettaa omissa mukana tulevissa kantokasseissaan vaikka kävellen.\nVuokraajalta edellytetään huolellisuutta tuotteen käytössä. Tuote on aivan uusi.


itsenaisyys - Häiriköt-päämaja\nJulkaistu helmikuu 6, 2017 7:09 am\nKirjoittanut Reetta Toivanen\nSápmi Saami 100\nLainaus 2017-02-06 Reetta Toivanen\nSuomen tasavallan juhliessa paikkaansa itsenäisten valtioiden joukossa saamelaiset etsivät yhä omaa paikkaansa.\nEnsimmäinen saamelaisten kokous järjestettiin 6. helmikuuta 1917 Norjan Trondheimissa. Sen kutsui koolle saamelainen Brurskanken-naisyhdistys, ja paikalla oli pohjois- ja eteläsaamelaisia Ruotsista ja Norjasta.\nNaisjärjestön tunnetuin aktiivi oli Elsa Laula (1877–1931). Avajaispuheessaan hän totesi: ”Emme ole koskaan ymmärtäneet toimia yhdessä yhtenä kansana. Tänään yritämme ensi kertaa sitoa [– –] saamelaiset toisiinsa.”\nMyöhemmin tämä päivä valikoitui saamelaisten kansallispäiväksi. Tänä vuonna tulee siis täyteen sata vuotta saamelaista yhteispohjoismaista yhteistyötä ja poliittista aktivismia.\nSuohpanterror: Elsi Laula. Saamelainen taiteilija-aktivistiryhmä Suohpanterror on viime vuosina repinyt saamelaisten asiat suuren yleisön eteen propagandakuvastoa ja taidetta hyödyntäen.\nSaamelaisten kansallistunteen herääminen linkittyi ajan yleiseen henkeen kaikkialla Euroopassa. Tuolloin tärkeinä ajankohtaisina päämäärinä pidettiin saamelaisten koulutuksellisen tilanteen parantamista ja maahan liittyvien oikeuskysymysten pikaista ratkaisemista. Sata vuotta myöhemmin samat asiat ovat edelleen ajankohtaisia.\nSuomen saamelaiset alkoivat järjestäytyä vasta myöhemmin. Suomalaisista akateemisista miehistä koostuva Lapin sivistysseura perustettiin vuonna 1932. Seuran tarkoitus oli auttaa ”lappalaisia” perustamaan itselleen järjestöjä. Myös Suomessa fennomaaninen liike tarvitsi toisia, joita vasten peilata omaa identiteettiä, ja niin saamelaisia ”autettiin” suomalaisiksi muun muassa kirkon ja koulutuksen avulla.\nKoska Lapin sivistysseuran pääkiinnostus oli saamenkielien säilyttämisessä, se alkoi julkaista saamenkielistä Sabmelaš-lehteä sekä toimittaa saamenkielisiä aapisia ja erilaisia saamelaista kertovia julkaisuja. Nämä ”saamenystävät” (lapinystävät) edistivät saamelaisten asioita kehittämällä saamelaisten elinoloja, saamen kielten tilannetta ja elinkeinoja.\nVasta toisen maailmansodan jälkeisessä evakossa vuonna 1945 Alavieskassa syntyi saamelaisten oma järjestö, lyhytikäinen Samii Litto. Lapin sivistysseuran ja Samii Litton yhteistyö sai vuonna 1949 aikaan Saamelaisasiain komitean, jossa alettiin pohjustaa saamen kielilakia (astui voimaan vuonna 1991), saamelaisvaltuuskuntaa (1973) ja saamelaisten kieli- ja kulttuuriautonomiaa vaalivaa Saamelaiskäräjiä (1995).\nVuodesta 1953 toiminut, ruohonjuuritasolta alkunsa saanut Pohjoismainen saamelaisneuvosto – Kuolan alueen saamelaisten tultua mukaan nimeksi muutettiin Saamelaisneuvosto – lujitti Suomen saamelaisten tietoa muiden maiden saamelaisten tilanteesta. Suomessa Saamen lippu sai virallisen liputuspäivän vuonna 2004.\nSuohpanterror: 100 markkaa\nSaamelaisten oikeuksien eteneminen Suomessa on esitetty kansainvälisenä menetystarinana, jolla Suomen edustajat ovat mielellään ylpeilleet maailmalla. Kaikki eivät kuitenkaan jaa tätä näkemystä.\nOn varmasti totta, että akateemisten valistuneiden suomalaisten apu oli saamelaisten yhdistymisen alkuvaiheessa tarpeen. Suomen lapinkylät ovat perinteisesti toimineet hiukan alueesta riippuen toistensa kanssa yhteistyössä, mutta kielistä, kulttuureista ja elinkeinoista riippuen myös erillisinä yksikköinä. Sukuyhteisön merkitys luontaiselinkeinojen harjoittajille on ollut henkiinjäämisen edellytys. Yhteisen suvut ylittävän saamelaisen hengen nostatukseen Suomessa tarvittiin niin suomalaista kuin naapurimaiden saamelaisten tukea.\nYksi tärkeimmistä kimmokkeista saamelaisia yhdistävän politiikan synnylle oli voimakas assimilaatiopolitiikka Suomen valtion taholta. Varsinkin koululaitos riisti lapsilta kielen yrittäessään auttaa saamelaisia saavuttamaan samat mahdollisuudet kuin muut kansalaiset. Saamelaisliike oli vastaus assimilaatioon.\nKun saamelaisliike voimistui, voimistui joidenkin saamelaissukujen asema, mutta samalla myös pienentyi se alue, jolla saamelaiset saivat kutsua itseään alkuperäiskansaksi. Poronhoitoalue ulottuu Suomessa lähes Kuusamoon asti, mutta saamelaisten kotiseutualue rajattiin kulkemaan Kittilän pohjoispuolelle.\nMyös ajatus siitä, kuka saamen ”sukuun” kuuluu, kaventui lyhyessä ajassa. Suomen puolella oli vuosina 1949–1951 laadittu ehdotus, jonka mukaan ”saamelaisena pidetään henkilöä, jonka vanhempien tai toisen heistä kotikieli on ollut saame ja joka itsekin puhuu tätä kieltä ainakin tyydyttävästi, ellei ole lapsi tai kuuro”. Pohjoismainen saamelaisneuvosto laajensi määritelmän toisessa konferenssissa vuonna 1956 koululaitoksen aiheuttaman rajun kieliassimilaation korjaamiseksi niin, että otettiin huomioon, jos yksikin isovanhemmista oli puhunut saamea.\nSuomen saamelaisasioiden komitea muutti vuonna 1973 ”kotikieli”-määritelmän kuitenkin ”ensimmäisenä puhutuksi kieleksi”. Tämän taustalla oli Lapin sivistysseuran kiinnostus nimenomaan kieliin ja sen rajallisella alueella (ja kapasiteetilla) teetättämä tutkimus saamen kielien puhujista. Niin monikielisissä yhteisöissä kuin Suomen saamelaiset esimerkiksi Inarissa elivät, ei isoäidin ensimmäinen puhuttu kieli ollut lapsenlapsille enää tiedossa. Samaten saamelaisten kotiseutualueen ulkopuolella asuvat, itseään nykyäänkin lappalaisiksi kutsuvat henkilöt (joiden äidinkielet kuten keminsaame oli jo 1900-alussa kulttuurisen kolonisaation avulla kadotettu) jäivät täysin vaille huomiota.\nTämä saamelaisten määrän ”katoaminen” on ollut myös yksi oiva keino lisätä valtion valtaa saamelaisasioissa.\nSuohpanterror: 100 vuotta sortoa.\nSuomi alkoi Pohjoismaisen neuvoston hengessä 1950-luvulla vaatia, että saamen kansojen pitää puhua vallalle yhdellä äänellä. Näin syntynyt saamelaisvaltuuskunta (myöhemmin saamelaiskäräjät) oli vastaus yhtenäisyyden vaatimuksiin. Suomen perustuslakiin kirjattiin saamelaisille kieli- ja kulttuuriautonomia, joka tarkoittaa itsemääräämisoikeutta näissä asioissa.\nKuten Yhdistyneiden kansakuntien ihmisoikeuskomitea on linjannut, luontaiselinkeinot ovat keskeinen osa kulttuuria. Saamelaiskäräjien taloudellinen resursointi on kuitenkin ollut alusta alkaen riittämätön korjatakseen tuhot, joita kulttuurinen kolonisaatio ja valtioiden rajojen pystyttäminen keskelle saamelaisten asutusalueita on aiheuttanut.\nSaamelaisten oikeuksien kehitys Suomessa on saanut vaikutteita saamelaisten ”auttajien” ajattelusta. Siihen on liittynyt paljon hyvätahtoista huolta, joka on kuitenkin osoittautunut haitalliseksi saamelaisten oman politiikan kehittämiselle: Kun saamelaiset nähtiin luonnonlapsina, joilla ei ollut kummempaa suhdetta maahan ja veteen, voitiin perustella maiden siirtäminen valtion maiksi. Kun korostettiin aitoa kulttuuria ja haluttiin sitä säilyttää, vietiin mahdollisuus kulttuurin omavaltaiseen kehitykseen. Kun yritettiin pelastaa saamen kielet, jätettiin huomiotta ne syyt, joiden takia monet olivat kielensä menettäneet.\nTämä kaikki heijastuu tänään siihen, että saamelaisalueella ja sen ulkopuolella asuu ihmisiä, joiden mahdollisuus osallistua yhteisiin vaatimuksiin esimerkiksi maaoikeuksista, ovat rajatut. Se heijastuu myös siihen, että saamelaisten välillä tai saamelaisyhteisön sisällä on vakavia jännitteitä. Kaikki tämä taas mahdollistaa myös sen, että kun vuonna 2017 juhlimme satavuotiasta Suomea ja saamelaisten satavuotista poliittista järjestäytymistä, saamelaisen kulttuurin tärkeimmät kysymykset liittyen maa- ja vesioikeuksiin ovat edelleen ratkaisematta ja saamenkielten puhujien määrä on huolestuttavasti vähenemässä.\nKirjoittaja on dosentti, sosiaali- ja kulttuuriantropologian vt. yliopistonlehtori Helsingin yliopistossa. Tämä artikkeli on julkaistu yhteistyössä AntroBlogin kanssa.\nSuohpanterrorin kirjoitus Sata kolonialismin vuotta täällä.


Kihniö on Suomen perussuomalaisin kunta | Yle Uutiset | yle.fi\nPirkanmaalainen Kihniö nousi vaaleissa Suomen perussuomalaisimmaksi kunnaksi. Puolue sai Kihniössä äänistä 53,2 prosenttia. Heikointa perussuomalaisten kannatus oli ruotsinkielisellä Pohjanmaalla. Alimmilleen sen kannatus jäi Korsnäsissä, jossa äänisaalis oli yksi prosentti.\n18.4.2011 klo 00:58päivitetty 18.4.2011 klo 07:27\nKihniö oli ainoa kunta, jossa perussuomalaiset saivat yli puolet äänistä. Muuten perussuomalaisten äänisaalis jakautui 10 - 30 prosentin välillä tasaisesti kautta maan.\nIsommissa kaupungeissa perussuomalaiset nousivat suurimmaksi puolueeksi vain Porissa ja Kouvolassa.\nTaloustutkimuksen tutkimuspäällikkö Juha Rahkosen mukaan perussuomalaiset olivat vahvoja kaikissa vaalipiireissä ja puolueen voima on kannatuksen tasaisuudessa kautta maan.\nVaalipiireittäin katsottuna puolue keräsi eniten suosiota Satakunnan, Kymin, Pohjois-Savon, Oulun ja Lapin vaalipiireissä. Näissä perussuomalaiset nousi toiseksi suosituimmaksi puolueeksi.\nKannatus kumpuaa maaseutumaisilta alueilta\nRahkosen mukaan perussuomalaisten kannatus kumpuaa maaseutumaisilta paikkakunnilta, kauempana suuremmista kaupunkikeskuksista.\n- Puolueen kannattajat ovat tyypillisesti työväenluokkaan samaistuvia, mutta vasemmistolaisuutta vierastavia, keskimääräistä vähemmän koulutettua väkeä. Eliittiin sen kannattajat eivät samaistu millään tavoin, sanoo Rahkonen.\nPerussuomalaiset on Rahkosen mukaan Suomen puolueista eniten keskellä poliittista arvokarttaa. Se on keskusta-vasemmistolainen, ei oikeistopuolue, sanoo Rahkonen.\nRahkosen mukaan perussuomalaisten menestystä selittää se, että puolue onnistui saamaan liikkuvat äänestäjät liikkeelle. Rahkonen uskoo, että puolue imuroi ääniä nimenomaan suurilta puolueilta.\nVihreiden tappiota selittää Rahkosen mukaan se, että puolueen kannattajat ovat lamaantuneet perussuomalaisten nousun vuoksi ja jättäneet äänestämättä. Lamaantumista on Rahkosen mukaan ollut myös keskustan joukoissa.\nSoini: Me voitimme sekä vaalit että gallupit\nPerussuomalaisten vaalivalvojaisissa puhuessaan Timo Soini sanoi puolueensa voittaneen sekä vaalit että gallupit.\nPerussuomalaiset saivat aivan vaalien alla laskevia kannatuslukuja vaaligallupeissa, mutta vaaleissa todellinen kannatus ylitti galluplukemat.\nRahkonen sanoo, että gallupeissa kannatusta tulkittiin ehkä turhan varovasti. Hänen mukaansa aitoa kannatuksen laskua kuitenkin oli havaittavissa. Jos vaalit olisi pidetty maaliskuussa, olisi perussuomalaisten voitto ollut vieläkin suurempi, sanoo Rahkonen.\nHänen mukaansa perussuomalaisten pisteet laskivat, kun keskustelu vaalitaistelun loppuviikoilla kääntyi isoihin kansainvälisiin aiheisiin, joissa perussuomalaiset eivät ole vahvoja. Kansainväliset ongelmat ovat kaukana myös perussuomalaisten Matkahuollon baareissa huoliaan pohtivan kannattajakunnan arjesta, sanoo Rahkonen.\nVaalit 2011talousPerussuomalaisetpuolueetKihniöPopulistiset puolueetEuroskeptiset poliittiset puolueetvaalitkonservatiiviset puolueetoikeistopuolueet


Kukaan ei ole tavannyt tunneälykästä oikeistolaist - Maailman menoa - Suomi24 Keskustelut\nKukaan ei ole tavannyt tunneälykästä oikeistolaist\nSellainen olisikin todellinen poikkeus massassa\nKukaan ei ole tavannut älykästä vasemmistolaista. Se olisikin poikkeus massasta.\nEntä Lenin? Ai niin hänen aivonsa alkoivat tiettävästi mädäntyä päässä 1918 ja vuonna 1921 hän oli aivan täysi pyörätuoliin sidottu hullu.\nTotta. Lenin olikinnitä viimeisiä vasureita joilla oli aivot. Mutta pahasti turmeltuneet ne olviat, hän myönsi mm. Suomelle itsenäisyyden ja katsokaa nyt mitä siitä on seurannut.\nKilpailuyhteiskunta rikastaa äärinarsisteja\nKilpailuyhteiskunta rikastuttaa politiikan, talouden, elinkeinoelämän ym. alojen huipulle psykopaatti- ja sosiopaattiluonteisia minäkeskeisiä narsisteja, jotka ajavat omaa asemaansa ja omia etujaan, samalla tuhoten yhteistä hyvää ja hyvinvointia. Empatiakyvyttömyys on myös näiden luonnevikaisten ominaisuus. Kukaan ei voi kieltää etteikö parhaiten kilpailussa pärjää kyynerpäitään käyttävä narsisti, joka ei liikoja muista välitä, osaa valehdella ja manipuloida ilman kummempia moraalisia tunnontuskia. Ei siis tarvitse kysyä miksi politiikka on oikeistolaistunutta, talousideologia on oikeistolaista, ja miksi elinkeinoelämä määrää talouden suuntaa, siellä on kaikista eniten ja vahvimmin oriontuneet narsistit ajamassa omia etujaan ja narsististen taustaryhmiensä etuja lobbareina, odottaen hyötyjä tälle hyvävelikerholle tekemistään palveluista mm. huippupalkattujen palkkiovirkojen muodossa vallan huipulla. Valta, raha ja etuasemahan ovat tämän ihmislajin tärkein motivoiva voima.\nJa nyky-yhteiskunnat vielä kannustavat tätä psykopaattinarsistiluonteiden rikastumista vallan huipulle päättämään yhteiskunnan asioista.\nVoiko siis nykyistä eriarvoistavaa ja hyvinvointia leikkaavaa politiikkaa ihmetellä, tähänhän markkinatalous, kapitalismi ja kilpailuun perustuva yhteiskunta väistämättä johtaa. Kaikki ihmiset ovat itsekkäitä, mutta suurimmalla osalla kohtuullisuus ja moraalinen omatunto sekä empatiakyky rajoittavat toimimista, joka mahdollistaa ylipäätään hyvinvointidemokratioiden toiminnan. Nyt on ongelmana äärinarsismin nousu niiden keskuudessa joilla on sananvaltaa ja taloudellista valtaa vaikuttaa Suomen ja muun EU:n politiikkaan, talouteen ja tulevaisuuteen sekä demokratian kehittämiseen.\n"Neljän eri tutkimuksen tulokset työelämässä menestyjistä eivät anna kyseisestä ihmisryhmästä kovin kehuttavaa kuvaa. Menestyjät ovat usein epärationaalisen itsevarmoja, ikäviä, itsekeskeisiä ja psykopaattisia".\nValkoisen raivon syy, kiusaavat narsistit?\nSamat kiusaajat kiusaavat koulussa ja sen jälkeen yritysjohdossa, politiikassa kepityspolitiikalla, ja vielä ihmettelevät valkoista raivoa.\nPunikit joutaa kaikki pistään siperiaan pakkotyöhön oppivat sitten ihmisten tavoille.\nVasemmistolaisten tunneälykkyys puhkeaa kukkaan vasta kunnon kännissä. Marxia lukiessa vaan röyhtäillään onnesta, krapulassa sitten luetaan Taisteluni-teosta ja valitetaan sen aiheuttamaa päänsärkyä.\nKansallissosialismi on nationalismina lähempänä PersKeKoa.\nSanotaan että jos ei ole nuorena vasemmistolainen, ei omaa sydäntä. Ja jos ei ole vanhana oikeistolainen, ei omaa järkeä.\nIhan tutkittu juttu: Narsistiset ja hieman psykopaatit tai sosiopaatit pärjäävät elämässä keskimäärin paremmin, kuin normaali ihminen. Heille ei omien etujen ajaminen muiden kustannuksella aiheuta mitään tunteita\n"Kevin Dutton on kirjoittanut kirjan psykopaateista, ja missä ammateissa heitä esiintyy. Kirjan nimi on lyhykäisyydessään The Wisdom of Psychopaths: What Saints, Spies, and Serial Killers Can Teach Us About Success.\nToinen lista esittelee ammatteja, joissa on vähiten psykopaatteja. Kärjessä on useampi hoitoalan ammatti, koska Duttonin mukaan niissä ammateissa vaaditaan kykyä empatiaan, eikä niissä ole kyse vallasta".\nKenellekään ei kai tullut yllätyksenä ykkössijat, mihin rikastuvat itsekeskeiset, narsistiset minä-itse, mulle-mulle ääriahneet empatiavammaiset luonteet. Poliitikot kuuluvat varmasti johtajien ykköskastiin jossa eniten psykopaatteja.\nTunneälykäs oikeistolainen on yhtä harvinainen, kuin leipäjonossa seisova suomenruotsalainen tai polkupyörällä liikkuva mustalainen.


Valmistusaika 60 min | 4–6 annosta\nHanna G:n ihanat grillilisukkeet sopivat täydellisesti poron kaveriksi. Kokeile lisukkeita esimerkiksi grillatun poron sisäfileen kanssa.\nMunakoisoa, lehtikaalia ja kurkkujugurttia\nkourallinen tilliä tai muuta lehtevää yrttiä\nChilillä maustettu kesäsipulivoi\ntillinvarsia (fenkoli sopii myös hyvin)\nRaasta kurkut mummoraastimen isolla terällä siivilään. Purista suurin osa nesteestä pois ja nosta kurkkuraaste kulhoon, lisää hienoksi raastettu tai pilkottu valkosipulinkynsi, silputut yrtit ja muut mausteet, sekoita kunnolla. Koristele tillillä.\nMunakoisoa, lehtikaalia ja kurkkujugurttia:\nPaahda 175 asteisessa uunissa pilkottu ja öljyssä pyöritelty munakoiso melko tummaksi, mausta suolalla. Nyppää lehtikaalista paksu kanta pois ja revi lehdet sopivan suupalan kokoisiksi, ne kutistuvat uunissa, n. 10×10 senttiä on passeli koko. Öljyä ja suolaa kevyesti, paahda 150 asteisessa uunissa vartin verran, tarkkaile ettei pala. Leikkaa tomaatit kahteen osaan. Levitä aiemmin valmistettua yrttistä jugurttia vadille ja nostele päälle paahdetut munakoisot, lehtikaalit ja tomaatit. Lisää kevyt sormisuola ja pinjansiemeniä.\nLeikkaa paprika paloiksi, paahda grillissä hyvä tovi, mausta suolalla ja oliiviöljyllä.\nChilillä maustettu kesäsipulivoi:\nPaahda sipulit varsineen kuumassa grillissä, saavat tummua ihan huolella. Heitä palaneet latvat pois ja silppua jäljelle jäänyt 3/4 sipulista hienoksi silpuksi. Sekoita huoneenlämpöiseen voihin, lisää chilirouhetta makusi mukaan. Voit tehdä valmiiksi jo edellisenä päivänä, säilytä kelmutettuna jääkaapissa.\nLeikkaa vihannekset haluamaasi kokoon. Laita vihannekset puhtaisiin purkkeihin. Kuumenna kattilassa valkoviinietikka, sokeri ja vesi, sinapinsiemenet sekä valkosipulinkynnet ja tillinvarret. Anna kiehahtaa. Kaada kuuma liemi vihannesten päälle ja sulje purkit. Jäähdytä ja säilytä kylmässä. Ohjeesta tulee kaksi keskikokoista purkillista vihanneksia.\n[Lapin liha grillaus (ikoni), Lapin liha ruokatyypit streetfood, Lapinliha aikaa vaativat reseptit (ikoni)]\nLapin liha grillaus (ikoni), Lapin liha ruokatyypit streetfood, Lapinliha aikaa vaativat reseptit (ikoni)\nSep 21, 2021 10:19:30 AM\nKokeile grilliin poron ribsejä, poromakkaraa tai esimerkiksi poron sisäpaistia!


Ollaan Runotalossa: Inspiroiva tunnelmakartta\nOlen käynyt aarrekarttaohjaajan kurssin elokuussa 2006 ja nyt taas innostuin tekemään omia visuaalisia inspiraatiokarttoja. Tämä kyseinen kuva on minulla nyt läppärini näytössä työpöydän taustakuvana. Keräsin kuvia, jotka muistuttavat minua unelmistani ja niistä asioista joita haluan oikeasti enemmän elämääni tällä hetkellä. Osa kuvista on omasta puutarhastani ja muutamia olen kuvannut kirjoista. Keskimmäinen kuva, narsissikuva sekä mehitähtiruukut kirjasta Ruukkupuutarha, Christel Kvant ja pari erikoisempaa arkkitehtuurikuvaa kirjasta Antonio Gaudi, Rainer Zerbst.\nTunnelmakartta on sellainen johon kerätään kuvia, jotka tuntuvat inspiroivilta ja voimauttavilta. Aikaa saattaa kulua jopa muutama vuosi ennenkuin täysin ymmärtää miksi on jotkut tietyt kuvat valinnut.\nAarrekartta koostuu kuvista, jotka kuvaavat tarkasti sitä todellisuutta minkä itselleen haluaa toteutuvan. Kuvat alkavat toimia ihmeellisellä tavalla meidän alitajunnassamme ja saavat meidät keskittymään oikeisiin asioihin. Uskokaa tai älkää, mutta tämä todella toimii.\nLaitan nettikauppaani aarrekarttakurssin seuraavaksi uutena Runotalon tuotteena. Sekin on taas askel kohti oman unelmani toteutumista :)\nLähettänyt RunoTalon Sari klo 19.17\nOi! kiva aarrekartta, olen aikaisemmin tehnyt samanlaisen, mutta leikannut lehdestä kuvia, isolle pohjalle. Tuosta sainkin idean, suunnitella itselleni aarekartan, vaikka taustakuvaksi tietokoneelle. Kun vain jaksaa uskoa ja tuijottaa unelmiaan, niin kyllä ne alkavat toteutua.\n13. toukokuuta 2010 klo 20.46\nAivan! Tuossa tietokoneella se on joka päivä näkyvissä kuten aarrekartan kuuluukin olla, että pysyy muistissa mitä oikeasti tahtoo :)


Tunisia on värikäs lomakohde Pohjois-Afrikassa\nEksoottinen Tunisia kutsuu lomailemaan\nEläväinen Tunisia on itämaista eksotiikkaa maustettuna ripauksella afrikkalaista elämänmenoa ja eurooppalaista kulttuuria.\nVanhojen basaarikujien tuoksut ja värit täyttävät aistisi, kun astut tunisialaisen kaupungin vanhimpiin osiin. Kaunis koru tuliaisiksi ja lasillinen teetä kauppakatosten varjossa – rento elämäntyyli sopii lomailijalle. Muista Välimeren kohteista tarunomainen Tunisia erottautuu hinnoilla, golfilla ja Saharalla.\nVärikäs sekoitus menneisyyttä ja nykaikaa\nLähes 3000 vuotta sitten foinikialaiset rakensivat Karthagon mahtavan kaupungin Välimeren rannalle. Nykyään alueen täyttävät kuhisevat basaarit, tasokkaat golfkentät ja pitkät hiekkarannat. Tunisia on sekoitus nykyaikaa ja mennyttä.\nPohjois-Afrikan Tunisia on yksi maanosansa helpoimmin saavutettavista maista. Se sijaitsee Välimeren rannalla suurten naapurivaltioidensa Algerian ja Libyan välissä.\nSijaintinsa ansiosta Tunisiassa sekoittuvat aikajaksojen lisäksi myös kulttuurit. Vuoteen 1956 jatkunut ranskalaisvalta näkyy edelleen etenkin ravintoloiden ruokalistoilla. Islaminuskon maahan toivat arabit noin 600-luvulla. Alueen ensimmäiset asukkaat olivat kuitenkin berberejä, joita edelleen asuu maan eteläosissa.\nParas aika matkustaa Tunisiaan\nTunisia on melko pieni maa, mutta maantieteelliset vaihtelut sen sisällä ovat suuret. Pohjoisen rantakohteissa vallitsee välimerellinen ilmasto, jossa kesät ovat kuumia ja kuivia ja talvet usein sateisia. Aikoinaan Tunisian vehreä rannikko toimi vilja-aittana Rooman valtakunnalle. Maan keskiosan vuoristoisemmilla alueilla kohoaa rauhallisia oliivilehtoja, jotka etelässä vaihtuvat Saharan loputtomaan hiekkamereen.\nSuomalaiset matkanjärjestäjät lennättävät lomailijoita Tunisian lomaparatiiseihin lähes ympäri vuoden. Paras matkustusaika on loppukeväästä ja alkusyksystä, jolloin päivän korkeimmat lämpötilat pysyvät 30 asteen hujakoilla. Kesäkuukausinakin asteet pysyvät suhteellisen siedettävinä meri-ilmaston ansiosta. Syksyisin merivesi pysyy uintilämpöisenä aina marraskuulle saakka.\nTinkimistaitoinen säästää Tunisiassa\nTunisian hintataso on muihin Välimeren kohteisiin verrattuna edullinen. Hotellien ravintoloissa aterian hinta saattaa nousta lähes Suomen lukemiin, mutta muut ruokapaikat ovat huomattavasti huokeampia.\nKaupunkien basaareissa innokkaat kaupustelijat tarjoavat tavaraa aina rihkamasta arvoesineisiin. Ostosten teko niissä on edullista, kunhan muistaa tinkiä reippaasti. Suosittuja tuliaisia ja matkamuistoja ovat käsintehdyt matot, hopeakorut, keramiikka sekä kupari- ja messinkiesineet. Myös värikkäiden ja tuoksuvien maustekauppojen ihastelemiseen kannattaa käyttää hetki.\nKoe monipuolinen loma lämpimässä\nValkeat hiekkarannat ja turkoosi meri kutsuvat loikoiluun ja rentoutumiseen, mutta aktiivisempaa lomaa kaipaavaakaan Tunisia ei jätä kylmäksi. 1300 kilometrin pituinen rantaviiva tarjoaa toimivat puitteet vesiurheilulle, ja pohjoisosan vehreä sisämaa houkuttelee ratsastusretkille. Lomakohteiden läheltä löytyy tasokkaista golfkenttiä, joiden hintataso on eurooppalaista selvästi edullisempi.\nTunisia on myös kulttuurilomailijan paratiisi. Maan pitkä historia ja kulttuurien ainutlaatuinen sekamelska takaavat monipuolisen tarjonnan kulttuurillisesti merkittäviä kohteita. Huomattavampia niistä ovat entisen merkkikaupunki Karthagon rauniot, El Jemin vaikuttava amfiteatteri sekä pääkaupunki Tunisin vanha keskusta.\nIslamilainen kulttuuri määrittää Tunisiaa\nTunisia on muslimivaltio, ja lisääntyvästä turismista huolimatta vierailijoiden on hyvä kunnioittaa paikallista kulttuuria. Liian paljastava pukeutuminen herättää kaupungilla epäsuotuisaa huomiota ja uskonnollisiin kohteisiin kuten moskeijoihin ei turistikaan pääse ilman peittävää vaatetusta. Hotellien altaalla ja rannoilla bikinit ja uimapuvut ovat tietenkin lomailijan oikeus.\nIslamilaiseen kulttuuriin ei kuulu alkoholi, joten sen saanti on maassa rajoitettua. Hotellit ja ravintolat tarjoilevat kyllä paikallista viiniä ja olutta, mutta pienten kauppojen hyllyiltä alkoholijuomia ei aina löydy.\nArabian lisäksi Tunisiassa puhutaan laajasti ranskaa ja englantia. Kielitaidoltaan omaa luokkaansa ovat basaarien kauppamiehet.\nLENNOT, MAJOITUS JA LIIKKUMINEN TUNISIASSA\nLomalentoja useaan kohteeseen\nValmismatkoja Tunisian rantakohteisiin myyvät monet Suomen suurimmista matkatoimistoista. Kohteet vaihtelevat hieman matkanjärjestäjien välillä, mutta suosituimmat lomapaikkakunnat ovat Sousse, Hammamet, Monastir ja Djerba. Lennot ja viikon majoitus rantakohteessa verottavat lomarahastoa noin 500-1000 euroa aikuiselta. Nappaamalla äkkilähdön matkan hinta putoaa jopa puoleen.\nReittilentoja Suomesta Tunisiaan ei liikennöidä, mutta vaihtamalla esimerkiksi Pariisissa pääkaupunki Tunisiin pääsee alle 500 eurolla.\nVaikka aavikkovaltiossa ollaankin, ei kameli ole ainoa matkustusvaihtoehto. Kaupunkien välillä kulkee junia ja tuktukeja eli busseja, lyhyempiä matkoja liikennöivät pienemmät paikallisbussit. Julkisilla liikennevälineillä on helppoa ja edullista liikkua, joten jos aika riittää, kannattaa hypätä kyytiin ja tutustua naapurikaupunkiin.\nAuton vuokraaminen on hyvä tapa nähdä Tunisiaa. Etenkin etelässä tulee kuitenkin olla varovainen, sillä hiekkaiset tiet saattavat olla petollisen pehmeitä.\nTaksi on Tunisiassa edullinen. Noin viiden kilometrin matka lomakohteessa maksaa alle kolme euroa.\nRantakohteista löytyy hotelleja moneen makuun. Suomalaisten matkanjärjestäjien tarjonta vaihtelee huoneistoista all inclusive -hotelleihin. Lapsiperheille on majapaikkoja, joista löytyy pienimmille sopivia altaita, runsaasti ohjelmaa ja ruokaa nirsompaankin makuun.\nTunisian rannat kutsuvat lomailemaan\nSuosituimmat lomakohteet sijaitsevat maan pohjoisosan vehreällä rannikolla, joka tarjoaa mielenkiintoisen yhdistelmän historiaa ja nykyisyyttä. Valkohiekkaisilta rannoilta ja kiiltäviltä hotelleilta vain kivenheiton päässä sijaitsevat kaupunkien ikivanhat torit suihkulähteineen.\nRantakohteista Hammamet houkuttelee pitkällä rannallaan ja monipuolisilla harrastusmahdollisuuksilla. Yli 3 000 vuotta vanha Sousse taas lumoaa vanhalla kaupungillaan ja kilometrien pituisilla katakombeillaan. Djerba on Välimeren eteläisin saari, josta löytyy kaikkea, mitä rantalomalta voi toivoa: valkeita rantoja, turkoosi meri, liidunvalkoisia taloja ja oliivilehtoja.\nTunisiassa on paljon muutakin nähtävää kuin rannat ja basaarit, joten tekemistä kaipaavan lomailijan kannattaa osallistua matkanjärjestäjien retkille tai ottaa omatoimisesti suunta vaikkapa historian mahtikaupunki Karthagoon tai aavikkosafarille.\nAuringonlaskun katsominen kameliratsastuksen päätteeksi on ehkä yksi hienoimmista tavoista kruunata loma Tunisiassa. Matkalla on mahdollisuus vierailla myös esimerkiksi Star Wars -elokuvista tutuissa mielenkiintoisissa aavikkomaisemissa.\nEtelä-Tunisiassa ei kannata ohittaa berberien ainutlaatuista arkkitehtuuria. Muun muassa Matmatasin vetonaulana toimivat alkuperäiskansan maanalaiset asumukset. Edelleenkin jotkut berbereistä asuvat näissä kylissä, joiden kraaterinmuotoisten kuoppien seinämiin on kaiverrettu asuinluolia.\nTunisian pääkaupunki Tunis on ensi vilkaisulla modernisti rakennettu kaupunki. Sen keskellä sijaitsee kuitenkin medina, vanha kaupunki, joka on valittu Unescon maailmanperintökohteeksi vuonna 1979. Medinan yli 700 monumenttia, joukossa upeita moskeijoita ja koristeellisia suihkulähteitä, huokuvat historiaa.\nTunisian valtion matkailutoimiston suomenkieliset sivut\nKuvat: Tunisian valtion matkailutoimisto\nolimme hammametissa 3-10.4 eikä mennä toiste kyseiseen maahan!!! Onneksi oli all exclusive-paketti, ettei tarttenut lähteä etsimään ruokapaikkoja kaupoistaan repivien myyjien sekaan….Todella hyökkäävä kulttuuri!!!! Hotellilla sentään oli hyvät ruuat mutta sielläkin kaikenlaisia safarityrkyttelijöitä. Olipa kokemus kuitenkin.\nTodella mielenkiintoinen kohde tuon artikkelin perusteella,täytyy harkita jos tuonne lähtis käymään!\nTarunhohtoinen rantaloma Djerballa


Honda XL 1000V Varadero 1 000 cm³ 2008 - Virrat - Moottoripyörä - Nettimoto\nVarmasti hinta- laatusuhteeltaan OK! Laukut ,takapaksi ,kahvanlämmittimet yms.. Siirryn takaisin V-kaseihin. Hinta kokolailla netto.Jos ei mene, niin arkistoidaan tuleville sukupolville.\nVarmasti hinta- laatusuhteeltaan OK!\nLaukut ,takapaksi ,kahvanlämmittimet yms..\nSiirryn takaisin V-kaseihin.\nHinta kokolailla netto.Jos ei mene, niin arkistoidaan\nNettimoto ID 2063870


Polybios ja Dionysios - Kreikkalaisten yksityisopettajien sidossuhteet roomalaisissa ylimystöperheissä tasavallan ajan lopulla\nPAJUKANGAS, KATJA (2008)\nTutkimukseni aiheena ovat kreikkalaiset yksityisopettajat, jotka tasavallan ajan lopulla opettivat roomalaisten ylimystöperheiden lapsia. Tutkin kreikkalaisten yksityisopettajien sidossuhteita perheenjäseniin. Sidossuhteita tutkin kahden kreikkalaisen yksityisopettajan, Polybioksen ja Dionysioksen kautta. Polybios toimi Publius Cornelius Scipio Aemilianus Africanus nuoremman opettajana ja ohjaajana noin vuosina 167–150 eKr., ja Dionysios toimi Marcus Tullius Ciceron pojan ja veljenpojan opettajana noin vuosina 56–50 eKr. Päälähteinäni ovat Polybioksen historiateos Historiai, ja Ciceron kirjeet Atticukselle (Ad Atticum).\nTutkin Polybioksen sidossuhteita Scipio Aemilianukseen ja Dionysioksen sidossuhteita Ciceroon kahdesta eri näkökulmasta. Ensinnäkin tutkin millaisia erilaisia sidossuhteita heidän välillään oli, ja miten nuo sidossuhteet muuttuivat ajan myötä. Käyttämissäni lähteissä suhteen kuvaajana on vain suhteen toinen osapuoli, Polybioksen ja Scipio Aemilianuksen suhteessa Polybios, ja Dionysioksen ja Ciceron suhteessa Cicero. Sen vuoksi tutkin myös sitä, miten Polybios ja Cicero kuvaavat suhteen toista osapuolta. Toisena näkökulmana on kreikkalaisten yksityisopettajien asema ylimystöperheen sisäisessä hierarkiassa. Tutkin millainen asema Polybioksella ja Dionysioksella oli perheen sisäisessä hierarkiassa. Tutkimukseni jäsentely on kronologinen.\nPolybioksen ja Scipio Aemilianuksen välillä on ollut sekä opetussuhde että neuvonantajasuhde. Suhteen alkuvaiheessa Polybios toimi Scipio Aemilianuksen opettajana, ja ajan myötä Polybioksen rooli muuttui opettajasta neuvonantajaksi. Polybios itse korostaa suhdetta ennen kaikkea ystävyyssuhteena. Polybioksen suhtautuminen Roomaan, roomalaisiin ja Scipio Aemilianuksen biologiseen perheeseen Aemiliuksiin oli myönteistä, ja sen vuoksi hänen kuvauksensa Scipio Aemilianuksesta on pelkästään positiivista. Hän luo Scipio Aemilianuksesta kuvan omien ihanteidensa mukaisena kreikkalaisena heeroksena, jonka tehtävänä on olla esimerkkinä tuleville sukupolville. Dionysioksen ja Ciceron välillä on ollut tuttavuussuhde ja neuvonantajasuhde. Ajan myötä tuttavuussuhde on syventynyt lähelle ystävyyssuhdetta. Ciceron antama kuva Dionysioksesta on aluksi positiivinen. Dionysioksen tärkeimpinä ominaisuuksina hän pitää nöyryyttä ja kuuliaisuutta. Kun heidän välilleen syntyy riita, Ciceron kuvaus muuttuu negatiiviseksi. Dionysioksen pahimpina ominaisuuksina Cicero pitää kiittämättömyyttä ja ylimielisyyttä. Polybioksen ja Dionysioksen asemaa perhehierarkiassa on vaikea arvioida tämän lähdeaineiston pohjalta. Molemmat ovat kuitenkin hyötyneet oppineisuudestaan, sillä on ollut positiivinen vaikutus heidän asemaansa perhehierarkiassa. Ajan myötä heidän asemansa perhehierarkiassa ei välttämättä ole muuttunut, mutta heidän merkityksensä perheen jäsenten elämässä voimistui.\nAntiikin tutkimuksen saralla perheitä on tutkittu paljon viime vuosina. Kreikkalaisten yksityisopettajien sidossuhteiden tutkiminen on tärkeä osa perhetutkimusta. Kreikkalaisten yksityisopettajien vaikutus perheenjäsenten elämään ja ajatuksiin on ollut merkittävä, ja siten he ovat yhtenä tärkeänä tekijänä olleet vaikuttamassa roomalaisen kulttuurin kehittymiseen.


SK Telecom vaikeuksissa - Mobiili - Ilta-Sanomat\nHallitus päätti kehysriihessään: Valtio ottaa 10 miljardia lisävelkaa – yrityksille miljardi lisää tukea, kunnille yli 1,5 miljardia\nAttendon toimitusjohtaja Ylelle: Kiuruveden hoivakodin koronatartunta tuli uuden asukkaan mukana\nSamsung ja LGE pysäyttivät toimitukset\nJulkaistu: 11.4.2003 13:08\nKorean suurin mobiilioperaattori SK Telecom on joutunut rahallisiin vaikeuksiin. Näyttää siltä, että se joutuu kuitenkin leikkaamaan sijoittajissa pahaa verta herättänyttä suurta 3g-budjettiaan ankarasti. Samaan aikaan sen kännykkäjakelusta huolehtiva SK Global on joutunut Samsungin ja LG Electronicsin toimitusboikottiin.\nSekä Samsung että LGE ovat Reutersin mukaan vahvistaneet, etteivät ne suostu toimittamaan SK Globalille enempää matkapuhelimia elleivät se saa erityistakuista niiden maksuista. Takuuvaatimukset johtuvat korealaisesta kirjanpitoskandaalista, jossa SK Globalia epäillään 1,2 miljardin dollarin vääristelystä. Myös Motorola ja Pantech ovat lehtitietojen mukaan keskeyttäneet toimitukset.\nSK Telecom sanoo, ettei sillä ole hätä päivää kännyköiden suhteen, koska sillä on kuukauden matkapuhelinvarasto ja että tarvittaessa se voi jaella matkapuhelimet suoraan asiakkailleen ilman SK Globalia.\nSen sijaan kunnianhimoinen 3g-verkon rakennusaikataulu on suuressa vaarassa. Verkkouutispalvelun mukaan SK Telecom olisi jo päättänyt kutistaa 3g-määrärahoja 80 prosenttia. Reutersin saaman kommentin mukaan SKT ei kutienkaan ole tuollaista päätöstä vielä tehnyt vaan asian tutkinta jatkuu edelleen.\nSK Telecom varmisti China Unicom ?sopimuksen


pikainen tervehdys ! palasin juuri töistä ja pitäisi suhata samantien ystävän synttärikemuihin, ensin nopsaan muutama kuva päivän asusta. ja hameeni on ihan oikeasti säädyllisen mittainen - kuvissa näyttää aivan samperin lyhyeltä. jaiks.\nmusta silkkipaita ja hame tuntui tänään lähes ainoalta vaihtoehdolta, kun kaapista ei tuntunut löytyvän niin mitään mielenkiintoista. vielä kun ulkonakin oli miinusasteita sen verta vähän, että tarkeni hyvin kävellä autolta työpaikalle ja takaisin sukkahousukintuilla. kokeilin eilen muuten harmaita sukkia kevättä silmällä pitäen korkokepohjasandaalieni kanssa, ja tykästyin sen verran, että puin sukat tänään myös nilkkureiden kanssa.\nkättä ylös kuka pystyy sulattamaan näin näkyvät sukat korkojen kanssa ?\nhauskaa lauantai-iltaa kaikille !\nshirt, hm / skirt, JC / coat, 2ndhand / scarf, hm / bag, Chloe Bay tote / ring, ysl\ntranslation // this is what I wore today. btw whats your opinnion on socks with heels ? Im definitely gonna wear them on spring with my plarform sandals, so why not start rightaway. have a great saturday folks !\nLähettänyt Piret klo 19.03\nhetkinen hetkinen! äkkiä laukusta tarkempaa esittelyä :)\n6. maaliskuuta 2010 klo 19.16\nSulatan ihan hyvin, toi hamekkin on vielä ihan säädyllisissä mitoissa :D\n6. maaliskuuta 2010 klo 19.22\nIhana, aivan mieletööön ! Mikä laukku tää on ?!\n6. maaliskuuta 2010 klo 19.29\nMä tykkään! ^^\n6. maaliskuuta 2010 klo 19.33\nEi saakeli ! Siis EI oikeesti voi näyttää sukat NOIN hyvältä korkokenkien kanssa ? Sä oot joku samperin velho, voin vannoa että jos itse kokeilen niin mies kuolee nauruun !\n6. maaliskuuta 2010 klo 19.35\nVitsit pakko kommentoida, näytät niin kauniilta tossa ekassa kuvassa :) ja sukat toimii kyllä yllättävän hyvin :o\n6. maaliskuuta 2010 klo 19.47\nwow - you look stunning!\n6. maaliskuuta 2010 klo 20.39\nNäyttäää supersuper hyvältä! Niinku aina :)\n6. maaliskuuta 2010 klo 20.45\nSilja T kirjoitti...\nSukat näyttävät yllättävän hyvältä; johtuisiko myös kiistatta näyttävistä sääristäsi. Hyvä idea, täytyy testata itsekin.\n6. maaliskuuta 2010 klo 21.29\nWaude mikä laukku! Aiiivaaan mahtava!\n6. maaliskuuta 2010 klo 21.34\nnäyttää aivan ihanalta,olet upea! ♥ ps. minäkin tahtoisin laukusta esittelyä ;)\n7. maaliskuuta 2010 klo 10.20\n7. maaliskuuta 2010 klo 12.32\nTäällä nousi heti yksi käsi pystyyn; Sukat+korkkarit ovat yhdessä mielenkiintoinen hauska ja piristävä vaihtoehto. itsekin olen sukat pukenut yhdessä korkojen kanssa Ja vieläpä niinkin 'rohkeasti' että oli kiilakorkosandaalit+polvisukat samassa asussa. :) (nyt jotkut varmasti pyörtyvät tuosta yhdistelmästä, mutta ei hätää ei se näyttänyt edes härskiltä ;))\nhyvin toimi tuo yhdistelmä, ihan niinkuin Sinäkin yhdistit mustat sukkahousut+harmaat sukat+korot.=)\nSitten vielä yksi postaus-toive, nimittäin kysymys-postaus, eli me lukijat saisimme kysyä Sinulta kaikkea, ja vastaisit meille. en tiedä, onko tällaista blogissa aiemmin ollut, olen kuitenkin suht koht uusi lukija. Että semmonen postaus-toive :)\nJos blogisi historiassa on aiemmin kysymys-postaus ollut, niin linkkaisitko? :) kiitos.\n7. maaliskuuta 2010 klo 12.40\nMitkä noi sun kengät on? Näyttää ihanilta :)\n7. maaliskuuta 2010 klo 12.55\nToimii kyllä ja muutenkin ihania kuvia! Käytätkö millaista salamaa? Olen ajatellut hankkia lisäsalaman, mutta mietin tässä vaihtoehtoja. :)\nMulla on niin kapeat nilkat, että usein lyhytvartisen nilkkureiden kanssa jalkani näyttävät ihan joulukinkuilta. :D Nuo sukat saattaisi ehkä pelastaa tilanteen. ;) Täytyykin kokeilla...\n7. maaliskuuta 2010 klo 13.40\nMutta miten ihmeessä pysyt pystyssä koroilla näillä kevään liukkailla keleillä?\n7. maaliskuuta 2010 klo 18.58\n7. maaliskuuta 2010 klo 19.12\nKäteni nousi välittömästi, sukat toimivat, asu toimii, kaikki toimii!\n7. maaliskuuta 2010 klo 20.58\nSukat näyttää hyviltä korkojen kanssa. Oot ihan selvästi totellut mua tuon suoristuksen kanssa ;))\n7. maaliskuuta 2010 klo 21.36\n8. maaliskuuta 2010 klo 2.10\nmarsu: olette te vaan tarkkasilmäisiä :) hyvä on, laitetaan\nAnonyymi: laitetaan laukusta esittelyä ;)\nMaria: tänks, :)\nSini: höpöhöpö, kokeile ihmeessä! :)\nMarianna: Voi kiitos ihana !!\nAsterisque: oh thank you !\nJanni: voi kiitos :)\nSilja T: oi kiitos :) ja suosittelen, toimii yllättävän hyvin !\nsuvi m: kiitos, no onhan se samperi vieköön :)\nSanni: no kiitos ! :) laitetaan esittelyä :)\nCecilia: en ole koskaan toteuttanut kysymyspostausta kun en oikein ole katsonut tarpeelliseksi :) muuta jos sellainen oikeasti kiinnostaisi, niin tokihan sen voin toteuttaa :)\nAnonyymi: on viime kevään Biancon mallistosta :)\nAnna-Maria: voi kiitos ! Lisäsalama on kyllä käytössä, mutta ei juuri näissä kuvissa :) joku Canonin lisäsalama löytyy, mutta sen tarkemmin en osaa kertoa. en ymmärrä näistä kamera-asioista kyllä niin mitään :)\nAnonyymi: huonosti :)\nKatriK: kiitos :D\nLotta: haha, tukkaa ei kyllä ole suoristettu, se on noin suora ihan omasta takaa :)\nNita-Karoliina: Kiitos :)\n8. maaliskuuta 2010 klo 10.31\npakko ihmetellä näitä sukkakommentteja, miten saakaan haukkomaan henkeä. minulla oli korkkarit ja sukat vuonna 2002 villakankaisen polvihameen kanssa, muistan vieläkin ne kauhistelevat katseet mutta itse tykkäsin ja tykkään edelleenkin! idean sain silloin stella mcgartneyltä ja toimii!\n8. maaliskuuta 2010 klo 11.45